
Beskou die saak kalm- 


uit u gesin se oogpunt. 


Is u gesin ook so onbekommerd en rustig? 


AVBOB se omvattende gesinsversekering bied die beste en 
eegvoodigste vorm van voorsorg. Dit verseker landswye diens van geha lae 
€n stabiele waarde. Ons 50 jaar van ondervinding is u waarborg. 


Oos beskou die saak kalm — uit u oogpunt. 

KERSFEES EN 
BLYDSKAP 


Inhoud Kersfees in die fees van blydskap. 
Dit het begin met die lofsang van engele, en 
ME ML ! met die blye boodskap: Kyk, ek bring julle 'n goeie 
Miromea Ee ss Nd tyding van groot blydskap . . . dat gebore is die 


Saligmaker wat Christus, die Here, is. En by hierdie 
groot blydskap die jubel vrede op aarde, in die men- 
se 'n welbehae. 


Poging tot kerklike vereniging 


Jesus genoem f 
“Blydskap vir die hele volk!” 





Vrede op aarde!” 


Te veel manskappe . 


2 
3 
Vernuwing in en om die kerk 4 
I 'n Welbehae in die mensel” 


Geloftedagviering die vorige eeu 


3 
| 
i 


3 
Die boodskap van Joël . . . 17 ' ' 
Uit die kerkgeskiedenis . . . 18 | DIt REDAKSIE VAN DIÉ 
déêrusalemi. 23 . de. aEAERO dY HERVORMER ' 
Bean verstaan ae np ige 22 i WENS AL SY LESERS 'N | 
HE See mie og | BAIE GESEENDE KERSFEES | 
ed eN | TOE EN VOORSPOED VIR | 
Hervormde predikantsvroue . . 25 j 1974 
Jesus en die vervulling van wet MEN... oet aylepsay BU 
eniiprofete * DM UM." MED 
) Die drie: Blydskap, vrede welbehae hoort by- 
Reddingl. sarlaarl: sheet s1 mekaar. 

Kinders se Hervormer . . . . 28 Dit is die groot hemelse geskenk op Kersdag. 
Berittudat “Tee, NR BU. Teenoor hierdie hemelse Kersgeskenk staan die 
Af. ee dinge wat die wêreld aanbied. Dit is almal namaak- 
BesbLeeshd-eesln sl eo N. 480 sels van wat God gee. Martin Luther het al gesê: 
Aa EE. al Die duiwel is die aap van God. Hy aap God na. Vir 
die profesie stel hy die valse profesie; die wonders 
Doodsberigte en Memoriams . 31 van God wil hy vervang deur toorkunste, in die 
plek van die Christus gee hy sy antichris, en vir die 
blydskap van die geloof stel hy die plesier van die 
wêreld. Hy gebruik die handel om die Kersfees- 
vieringe te kommersialiseer dit wil sê om dit te om- 
skep in 'n handelsbedryf. En teen hierdie duiwelse 

planne moet die kerk steeds wakker loop. 
Jaargang LXIV Nr. 9 EI Blaal''om 

KERSFEES EN BLYDSKAP 


] Vervolg van vorige bladsy 


In ons moderne tyd is hierdie gevaar des te 
groter. Die handel en die kommunikasiemiddels 
neem steeds groter afmetings aan. Die wêreld- 
mening en die groot wêreldorganisasies neem al 
meer toe in invloed en die kerk swig al meer daar- 
voor met die gevolg dat die oor van die wêreldkerk 
steeds meer luister na wat die groot politieke 
organisaasies sê. Daarom beywer die wêreldkerk 
hom deesdae minder vir vrede as vir geweld en gee 
meer geld vir terroriste as vir hongerlydendes, soos 
in Pakistan en in die drooggeteisterde Wes-Afri- 
kaanse state. Die banier van die kruis wat die sim- 
bool is van die evangelie van blydskap en vrede 
word opsy geskuif ter wille van die hamer en die 
sekel wat die aardsvyand van die blye boodskap is. 


En wat is die gevolg van al hierdie dinge? Die 
gevolg is dat die mensheid hom tevrede sal moet 
stel met die namaaksel van die blydskap van die 
evangelie dit wil sê met die plesier wat die wêreld 


bied. Ook geen wonder nie; want hy wat die kos- 
baarste juweel nie kan bekostig nie moet hom te- 
vrede stel met die namaaksel, in hierdie geval met 
piesier. 


Plesier is van benede. Dit is uit die mens en die 
mens is sondig. Plesier hoort by Krismis met sy 
lawaai, sy drank, sy jolyt, maar dit pas nie by Kers- 
fees nie. Want Kersfees gaan oor die Kerskind en 
sy koms op aarde en die blydskap wat die deel 
word van almal wat in sy versoening en verlossing 
glo. 

En hierdie blydskap deur Hom belowe wat aan 
sy dissipels gesê het: ,,Julle droefheid sal in blyd- 
skap verander,” (Joh. 16:20) is die blydskap wat 
onoorwinlik is, wat duur tot in die aangesig van 
die dood en wat die belofte het: ,,Julle hart sal bly 
word, en niemand neem julle blydskap van julle 
weg nie (vers 22). 

— Joh. Dreyer. 





POGING TOT KERKLIKE VERENIGING 


Die vereniging van verskillende kerke is aan die 
orde van die dag en dit nogal in al die kontinente. 
Dit vorm 'n skerp kontras met die vorige eeu toe 
kerkskeuring 'n meermale voorkomende verskynsel 
was. 


Vir albei van hierdie twee verskynsels het mense 
hulle op Bybeltekste beroep. Gedurende die eeu van 
afskeidings was die woorde: ,,Gaan uit van haar, 
my volk, sodat julle nie gemeenskap met haar son- 
des mag hê nie.” (Openb. 18:4). Die kerk waarvan 
die afskeiding plaasgevind het is dan met Babilon 
in Openbaring 18 vergelyk. 


Nou word na 'n ander teks gegryp en wel na 
die woord van die Here Jesus in Johannes 17:21 
,dat almal een mag wees ...” 


Die eenheidstrewe in die wêreld, die pogings 
om grense en verskille uit te wis en die gelykska- 
kelingsproses het ook op kerklike gebied invloed 
uitgeoefen, en selfs tot so 'n mate dat mense nie 
meer tevrede is met die Verenigde Volke op die 
terrein van die volkere wêreld en met die Wêreld- 
raad van Kerke op die gebied van die kerklike wêreld 
nie, maar dat selfs gedagtes uitgespreek word vir 
een wêreldregering en vir een wêreldkerk. 


Verskillende groot pogings om kerke te verenig 
het op mislukkings uitgeloop en in plaas van een 
kerk het die gevaar van drie kerke kop uitgesteek: 
'n verenigde kerk en twee kleiner kerke uit lidmate 
wat nie wou verenig nie. 

Hierdie mislukkings het voorgekom in bv. Ame- 
rika wat die verskillende Presbiteriaanse kerke be- 
tref en waar reeds deur die ontevredenes besluit 
is om 'n nuwe Presbiteriaanse Kerk te vorm, in 
Engeland tussen die Anglikane en die Metodiste; in 
Suid-Afrika tussen die Presbiteriane en die lead 
Presbitriaanse Kerk. 


Die indruk word met al die pogings tot kerkver- 
eniging geskep dat dit gaan om organisatoriese 
vereniging, om eenwording van getalle en eiendom- 
me, van gemeentes en sinodes, van kerkordeninge 
en -praktyke. Die vraag kan gestel word of oganisa- 
toriese eenheid so onmisbaar is vir die ware eenheid 
van die kerk van die Here, ja selfs of dit meer 
eenheid sal bring as wat reeds bestaan. Immers 
al is daar verskillende kerke bv. soos by ons in 
Suid-Afrika, is daar tog in elk geval 'n diepere een- 
heid, ondanks die verskilpunte en selfs ondanks 
die strydpunte wat daar is. Trouens alle kerke wat 
Johannes 3 vers 16 kan onderskrywe besit reeds 
saam daardie diepere eenheid waarom dit eintlik 
gaan, ondanks die verskeidenheid in kerkordelike en 
liturgiese en ander verskilpunte. En dan is daar nog 
die vraag of daar binne elke groot kerk, ondanks die 
organisastoriese eenheid, nie net so 'n groot ver- 
skeidenheid van opvattings oor sommige eksege- 
tiese en konfessionele vraagstukke is nie, as wat 
daar by die verskillende kerke is wat min of meer 
dieselfde bely. Vorm die afsonderlike kerke nie 


] Na volgende bladsy 


die verskeidenheid van genadegawes waarvan die 
apostel praat in sy eerste Brief aan die Korinthiese 
gemeente (12:4 en 20) nie? Ondanks die verskei- 
denheid van kerke is daar tog die eenheid in Chris- 
tus, want almal buig voor dieselfde God en Vader, 
erken dieselfde Heer en Saligmaker, word gelei 
deur dieselfde Gees, het dieselfde Bybel as kenbron 
van die waarheid en onderskrywe dieselfde apos- 
toliese geloofsbelydenis. 

Die eenheid én die verskeidenheid van die kerk 
van die Here kan vergelyk word by 'n groep eilande. 
Ons sien hulle as aparte eilande omspoel deur die- 
selfde golwe, en elkeen van hierdie groep eilande 
is anders as die res en tog is daar die diepere 
onsigbare, maar fundamentele eenheid, want hulle 
rus almal op dieselfde seebodem. Elkeen besit sy 
eie besonderheid en daar is 'n verskeidenheid, en 
tog is 'n groot ooreenstemming sigbaar. 

'n Verskeidenheid van kerke bring helaas wel 
oorvleueling en soms ook onderlinge stryd mee, 
maar hierdie dinge is 'n groot kerk ook nie gespaar 


nie. Teenoor hierdie ongewenste dinge staan hierdie 
gunstige feit, dat die onderskeie kerke aanvullend 
en korrektief teenoor mekaar staan, by mekaar leer 
en die een van die ander oorneem, wat by hom 
ontbreek. 


Nog 'n feit wat oorweging verdien, is dat doods- 
heid en verwêreldliking 'n strewe na mag en rykdom 
gouer intree as daar net een groot kerk is. Die ware 
kerk van die Here sal tog altyd moet weet, dat hy in 
wese 'n kerk onder die kruis is. Die een groot mid- 
deleeuse wêreldkerk hou nog steeds, wat die ver- 
lede betref, 'n ernstige waarskuwing in, en die 
Wêreldraad van Kerke met sy wêreldlike magstrewe, 
sy politieke bemoeiinge en sy steun aan terroristiese 
dade van moord en geweld, is 'n waarskuwing vir 
die hede. 


So 'n kerk, wat een groot magtige organisatorie- 
se eenheid is, kan die voorloper van die een, groot 
wêreldkerk van die antichris word. 


ea | 


— Joh. Dreyer. 





KERSOORDENKING..... 




















JESUS GENOEM 


Lukas 1:21: .... en jy moet Hom 
Jesus noem ... 


Lank voor die geboorte van die 
Messias is daar al baie name aan Hom 
gegee. Ja, eeue voor die middernagte- 
like stilte op die velde van Betlehem 
Efrata deur die engelekoor geskeur is 
met: ,Ere aan God in hoogste hemele 
en vrede op aarde in die mense 'n 
welbehae” het die profeet Jesaja al 
die toekoms ingestaar. Toe al het hy 
aan Hom verskillende name gegee: 
Wonderbaar, Raadsman, Sterke God, 
Ewige Vader, Vredevors. Jesaja het 
ook nog so geprofeteer: ,Daarom sal 
die Here self aan julle 'n teken gee. 
“Kyk, die maagd sal swanger word 
en 'n Seun baar en Hom Immanuel 
noem”, en die evangelis Mattheus voeg 
hieraan toe: As dit vertaal word, God 
met ons. 


In die koms van Jesus het die 
heerskappy van God sigbaar onder ons 
verskyn. 


In die Bybeltyd het die naam van 
'n persoon 'n meer omvangryke be- 
tekenis gehad as in ons tyd. Die naam 
van 'n persoon het meer van hom 
vertel. Dit het beslis uitdrukking ge- 
gee aan sy karakter, dit wat hy doen, 
omstandighede aangaande sy geboorte 
en selfs sy karaktereienskappe. So 
word Simon se naam na sy pragtige 


belydenis by Cesarea Filippi, verander 
na Petrus, wat rotsman beteken. Van 
Jesus, die Seun van God, word selfs 
voor sy geboorte aangekondig wat sy 
naam moet wees. So was immers die 
opdrag: Jy moet Hom Jesus noem. 


DS. W. J. ENGELBRECHT 


Die naam Jesus is afkomstig van 
die Hebreeuse ,,Jehoshua” wat bete- 
ken, die Here red. Die Seun sal dan in 
die hoogste sin van die woord die een 
wees deur wie Hy redding, behoudenis 
en saligheid gaan werk. So bevat sy 
naam reeds die belofte van heil en 
toon dit aan met watter doel die 
Vader Hom in die wêreld gestuur het, 
soos Jesus self ook later getuig; dat 
Hy nie gekom het om die wêreld te 
oordeel nie, maar om die wêreld salig 
te maak. 


Die naam wat God aan sy Seun gee 
sê duidelik en ondubbelsinnig wie Hy 
is en wat Hy doen. Dit is Hy wat sy 
volk van hulle sonde sal verlos. Die 
naam is nie willekeurig deur Josef 
gekies nie, dit was die Vader se keuse 
vir sy eniggebore Seun se naam. 'n 
Naam waarvan die betekenis ten volle 
van toepassing is op die draer daar- 
van. Hy sal sy volk uitred uit die 
kloue van die mag wat hulle omklem 


en waarin hulle hulle bevind. Hy sal 
hulle uitred en red van hulle sonde. 

Dit is die wil van God met sy Seun. 
Dit is die wil van God met die mens. 
Jesus is die doel van God met die 
mens. 

,Want so lief het God die wêreld ge- 
had, dat Hy sy eniggebore Seun aan 
ons gegee het, sodat elkeen wat in 
Hom glo nie verlore mag gaan nie 
maar die ewige lewe kan hê.” 

Met hierdie selfgekose naam wat 
God aan sy Seun gee, sê God aan die 
wêreld wat sy doel met ons is. Hy 
wil dat die mens nie verlore sal gaan 
nie, maar verlos sal word, want Hy 
het gekom om te soek en te red wat 
verlore is. 

Ja, 'n kind is vir ons gebore, en die 
Seun van God, Jesus, is aan die wêreld 
gegee. Die grootste Godsgeskenk aan 
die mensdom in nood. Die Woord het 
vlees geword en het onder ons kom 
woon. Die waaragtige lig wat elke 
mens verlig was aan kom in die wê- 
reld. In Hom was lewe en die lewe 
was die lig van die mense. 'n Lig 
op die pad en 'n lamp vir die voet. 

Jy moet Hom Jesus noem .. . Jesus, 
dit is Saligmaker. So is Hy genoem. 
En Petrus het later gesê: ,,Die verlos- 
sing is in niemand anders nie, want 
daar is ook geen ander naam Onder 

VERNUWING IN EN OM DIÉ KERK 








mee. die ou dinge het verbygegaan; 
kyk, dit het alles nuut geword.” 


Ons leef in `n tyd waarin die mens 
'n onversadigde sug na nuwe dinge 
het. Die mens leef van dag tot dag om 
iets nuuts te beleef. En as die nuutste 
dan nog sensasioneel kan wees, soveel 
beter. Dink maar hoe nuut en sen- 
sasioneel die eerste maanlanding vir 
die mensdom was. Miljoene het op die 
beeldradio na die sensasionele en nu- 
we gebeurtenis gekyk. En nou, vandag 
is dit vir niemand meer snaaks 
(—nuut) nie. 





DS. A. J. WILLEMSE 





En as nuwe gebeurtenisse mekaar 
nie snel genoeg opvolg nie, dan word 
nuwes geskep. Die mensdom soek en 
skep op allerlei wyses avontuur. 

Hierdie verskynsel steek ook sy 
kop in die kerk uit. 

Aan die een kant is daar die mense 
fn die kerk wat wil hê dat die kerk 
vernuwe moet word: Die kerk moet 
tred hou met die tyd, aanpas by die 
tyd. Die erediens moet anders inge- 
klee word. Die predikant moenie meer 
die enigste een wees wat in die ere- 
diens mag praat nie, maar die dialoog 
of gesprek moet in die erediens inge- 
voer word. Alles gaan net om een 
ding: die sogenaamde ,,mondige mens” 
van ons tyd wat in alle sake sy sê 
moet hê, ook in die erediens. As hy 
verskil van wat die leraar daar sê, 
moet hy net daar en dan sy opinie 
kan lug. Vir dié mense gaan dit nie 
meer om wat God vir die mens wil sê 
nie, maar om `n selfvooropgestelde 
wat die mens wil Sê” — vir mekaar 
en vir God. 

Verder is daar die neiging om die 
sang aan te pas by die moderne rit- 
miese wêreldmusiek. Ook die begelei- 
ding by die kerksang moet drasties 
hervorm word: die ,,ou” orrel moet 
vervang word met moderne musiekin- 
strumente. 

Aan die ander kant is daar dié 
mense wat sê dat die kerk nou sy 
kans gehad het om die mensdom te 
hervorm of te verbeter. Tweeduisend 
jaar lank het hy die geleentheid gehad 
om dit te doen — en hy het misluk. 
Die mens het maar nog dieselfde ge- 
bly; onreg vier nog hoogty in die 
wêreld. Nuwe pogings deur ander in- 
stansies as die kerk moet nou die ge- 
leentheid kry om `n nuwe vreedsame 
wêreld te skep. 'n Groep wat hom baie 
sterk beywer vir so 'n nuwe wêreld 


is natuurlik die kommunisme — op 
'n ander manier as die kerk. En baie 
mense — selfs Christene — wil hulle 
hierdie geleentheid gee, net omdat 
hulle dalk iets nuuts aan die wêreld 
kan bied. 

Al1 hierdie gedagtes kry sterk aan- 
hang as gevolg van die gees van ver- 
nuwing wat die wêreld beetgepak het. 

In die eerste plek moet enige ver- 
nuwing in die kerk gemeet word aan 
die Woord van God. Dit mag in die 
erediens nie gaan om `n ongeordende 
deurmekaargepraat nie (1 Kor. 14: 
26vv). In die erediens is daar twee 
hoofmomente: Dit wat God vir ons wil 
sê en dit wat ons vir God wil sê — 
op geordende wyse. En dit wat God 
wil sê, word gesê deur iemand wat 
intensief opgelei is om te verstaan 
wat God in sy Woord aan ons wil sê 
en wat dit kan oordra aan die ge- 
meente. 


Dit mag in die verlede so gewees 
het dat baie mense die Bybel goed 
geken het — veral in die Bybelse tyd 
— maar vandag is dit beslis nie meer 
so nie. Uitleg — regte uitleg — van 
die Bybel het 'n hoogs gespesialiseer- 
de taak geword. Daarom dat mense 
intenstief opgelei word om dit reg te 
kan doen. Sit `n predikant in `n loko- 
motief om die te dryf en kyk wat 'n 
gemors hy daarvan gaan maak. Hoe- 
veel lewens sal hy nie neem nie! Net 
so sal die treindrywer nie sukses kan 
maak van die intensiewe uitleg van 
die evangelie nie. Ook hy sal dan met 
menselewens speel — met mensesiele. 


Indien iemand 'n gesprek wil voer 
oor een of ander iets wat die predi- 
kant in die preek kwytgeraak het — 
en dit sal waardeer word — is daar ge- 
noeg geleentheid om dit te doen. Die 
leraar kan by sy huis geskakel word 
vir `n afspraak om die saak te be- 
spreek, of dit kan met u ouderling 
bespreek word. Daar kan ook daaraan 
gedink word om van tyd tot tyd na 
`n erediens geleentheid te bied vir 
vrae en bespreking. In die erediens 
moet egter die goeie orde gehandhaaf 
word. 


Wat die vernuwing in die kerkmu- 
siek betref, die Prediker het ook gesê 
dat daar `n tyd en plek vir alle dinge 
is. Elke musiek pas by sy eie om- 
standighede en stemming. `n Mens 
sal tog nie Bach en Beethoven op `n 
“POPp”-uitvoering speel nie — en wie 
sal die ergste daarteen skop as juis 
hulle wat daarheen gekom het vir 
,POp”-musiek! As dansmusiek in die 
kerk gespeel word, sal dit miskien wel 

die plesiersoekende mens daarheen 
trek; maar dan sal dit vir hom gaan 
om die musiek wat daar verskaf word, 
in plaas daarvan dat dit moet gaan 
om dit waarom dit werklik in die 
erediens gaan: die eer van God en die 
versterking van die geloof deur die 
Woord van God. Op `n dansbaan word 
daar gedans, op `n politieke vergade- 
ring word daar politiek gepraat en 
in die kerk word daar kerk gehou. 

En hoe lank sal dit neem voordat 
die dinge wat nuut ingevoer word in 
die erediens weer oud geword het! 
Dan moet daar wéér nuwes ingevoer 
word. 


In die tweede plek kan en wil die 
kerk nie aanspraak maak daarop dat 
hy hier op aarde aan die mensdom 'n 
nuwe wêreld met vernude mense wil 
gee nie. Die kerk wat daarop aan- 
spraak maak, hou nie rekening met 
die Bybelse siening van die mens nie. 
Dis nie eers nodig om hier die talle 
voorbeelde te noem van die sondigheid 
en onvolmaaktheid van die mens soos 
dit vir ons in die Bybel geskilder word 
nie. Ons kan maar net dink aan die 
volk Israel: Telkens roep God sy volk 
tot bekering. En na elke bekering kom 
die verval maar weer. $S6é word die 
mens in die Ou Testament geteken; 
sê leer ons hom ken in die Nuwe 
Testament; sê maak hy homself be- 
kend in die geskiedenis van die kerk. 
Selfs die ,,allerheiligstes” was maar 
alte dikwels baie onheilig. 


Met ander woorde: Geen kerk kan 
daarop aanspraak maak dat hy besig 
is om volmaaktes te kweek nie! Trou- 
ens, die geskiedenis het ons geleer 
dat dit onmoontlik is. En wat in die 
verlede onmoontlik was, sal in die 
opsig ook onmoontlik wees in die toe- 
koms, en dit om een eenvoudige rede: 
As gevolg van die sondeval in die 
paradys is die mens se natuur so ver- 
dorwe dat hy van nature geneig is 
om God en sy naaste te haat en die 
goeie gebooie van God in gedagtes, 
woorde en werke te oortree. En so sal 
dit in lengte van dae bly. Die mens 
op aarde verander nooit blywend ten 
opsig van sy gevalle natuur nie. Ook 
die kommunisme — wat blykbaar baie 
onkundig hieroor is en groot ideale 
vir die mens koester — sal dit nog uit- 
vind dat niemand daarin sal slaag om 
hierdie natuur permanent verander 
te kry nie. 

Al1 die gespook en gejaag na nuwe 
dinge, na sensasionele dinge, is maar 

net 'n gejaag na wind. Hier op aarde 
sal geen blywende vernuwing gevind 
kan word nie. 


En tog het alleen die Christendom 
die antwoord op hierdie voortdurende 
soeke na vernuwing van die mens. Die 
Christendom bied 'n vernuwing wat 
werklik blywend van aard is, wat altyd 
nuut sal bly. Juis Kersfees bring ons 
weer diep onder die indruk hiervan. 
Deur die koms van Jesus Christus 
kan ons nou uitsien na 'n ewige nuwe 
en vernude lewe, 'n lewe waarvan 
Paulus ook sê: 


me eeldie ou dinge het verbygegaan; 
kyk, dit het alles nuut geword.” 


JESUS GENOEM 

die hemel wat onder die mense gegee 
is waardeur ons gered moet word nie.” 
Daarom het God Hom ook uitermate 
verhoog en Hom 'n naam gegee wat 
bo elke naam is, sodat in die naam 
van Jesus sou buig elke knie van die 
op die aarde, en die wat onder die 
aarde is, en elke tong sou bely dat 
Jesus Christus die Here is tot heerlik- 
heid van God die Vader. 


En so herdenk die mensdom deur 
die eeue die geboorte van Jesus Chris- 
tus, die Saligmaker. Dit is die grootste 
geskenk van God, die Vader aan die 
mens van alle eeue, en so weerklink 
nou nog die vreugdeboodskap van 
,Vrede op aarde in die mense `n wel- 
behae” in ons harte. En daarom is 
hierdie tyd van die jaar vir die ge- 
lowige so wonderlik, omdat ons oë 
op Hom gerig is aan wie ons weer 
beskeie ons goud, mirre en wierook 
kan bring. 


Kersfees is die wonder van God se 
neerbuigende liefde en goedheid aan 
die mense. Maar oor die krip van 
Betlehem val egter die skadu van die 
kruis op Golgota. Maar ons weet ook 
dat bo die vreugde van die kers 
geskiedenis en die dood aan die kruis 
die opstanding uit die graf troon, toe 
op die blye paasmêre dit uitgeroep is: 
,Die Heer het waarlik opgestaan.” En 
ons glo dat Hy tans sit aan die regter- 
hand van God die Vader, vanwaar Hy 
weer sal kom. 


O, diepte van die rykdom en wys- 
heid en kennis van God. Hoe ondeur- 
grondelik is sy oordele en onnaspeur- 
lik sy weë. Want wie het die gedagte 
van die Here geken, of wie was sy 
raadsman gewees? Of wie het eers 
iets aan Hom gegee dat dit Hom ver- 
geld moet word. Want uit Hom en 
deur Hom en tot Hom is alle dinge. 
Syne is die heerlikheid tot in ewig- 
heid. Amen. 














Verlore 


sonder sy 
Salusa d5 


Terwyl mnr. E. M. Smith op 
besoek aan `n ruskamp by Gras- 
kop in Oos-Transvaal was, het 
hy en die kampbestuurder aan 
die gesels geraak. 

Onvermydelik het die gesprek 
later op gesondheid afgestuur. 

Die man van die ruskamp het 
ae vertel van sy sukses met 

usa 45-tablette en by mnr. 
Smith aanbeveel dat hy dit ook 
probeer. 

Dit was twee jaar gelede. 

Mnr. Smith van Nahoon 
Valley, Oos-Londen, vertel ver- 
der: “Sedertdien gebruik ek 
hierdie tablette, en vandag kan 
ek nie, of liewer, durf ek nie 
daarsonder wees nie. Dit is 
werklik fantasties. 

“Op my beurt het ek hierdie 
tablet by baie ander mense aan- 
beveel, en diegene met wie ek 
weer gepraat het is verheug oor 
die resultate.” 

Hierdie getuigskrif is ongevraagd en die oor- 
apronklike is beskikbaar vir inspeksie. 


LEWENSLUS VIR DIE MIDDELJARE 


NEW VIGOUR FOR THE MATURE YEARS 





30 tablette teen R2,35. 'n Volle 3-maande-voor- 
raad van 90 tablette teen R5,95. Slegs by apteke. 
1004/a 





Dr. Collin se 
Pille 


Prys: 35c & 65c 


vir GAL en LEWER 


Blakende gesondheid is die teenoor 
gestelde van die volgende klagtes 
NARE HOOFPYNE 
GALAANVALLE 
BITTER MOND 
AANGEPAKTE TONG 
HARDLYWIGHEID 
VLEKKE, PUISIES, ENS. 
VLEKKIES VOOR DIE OE 
OPGEBLAASTE GEVOEL 
LUSTELOOSHEID 
SOOIBRAND 
GEEL GELAAT 


Die oorsaak 'n lui lewer en te veel gal. 
Die beproefde en beste middel — 


Dr. Gollin se Gal- 
en Lewerpille 


Prys: 35c & 65c van alle Aptekers, 
of van 


G. FOURIE 
Posbus 762, Pietermaritzburg 


Pyn se Moses 


0TTO 


Se Senuwee en Pyn Poeiers 
Prys 20c & 40c 


Probeer Otto vir Hoofpyn, Rumatek 
Jig. Verkoue, Koors, Vrouekwale, ja 
vir enige ander ou pyn-kwale en 
oortuig uself van die strelende en 
spoedige verligting van 


OTTO 


DIE PYN POEIER WAT SPOEDIG 
WERK! 


Slegs by Aptekers verkrygbaar 

OORDENKING-GELOFTEFEES..... 
TE VEEL MANSKAPPE 


Skriflesing: Rigters 7:1-22. 


Rigters 7:2 en 16: ,Toe sê die Here 
vir Gideon: Die manskappe by jou is 
te veel vir My om die Midianiete in 
hulle hand te gee; anders kan Israel 
hom teen My beroem deur te sê: My 
eie hand het my verlos. En hy het die 
driehonderd man verdeel in drie dele 
en aan hulle almal ramshorings en leë 
kruike, met fakkels binne-in die krui- 
ke, in die hand gegee.” 


In hierdie bekende geskiedenis kom 
die almag van God duidelik tot uit- 
drukking. 





DS. T. SNYMAN 





Vanuit 'n militêre oogpunt gesien, 
is die leër van Gideon swak, onbedui- 
dend, onbenullig. Maar vanuit God 
gesien, word hierdie selfde menslikge- 
sproke swakke leër tot oorwinning 
gevoer. Hierdie oorwinning bring 
roem wat tot vandag toe besing word. 
Nou ontstaan dadelik die vraag: Wie 
verdien eintlik die roem? 

Dwarsdeur die Bybel is hierdie ge- 
dagte aan die orde — 'n gedagte wat 
pragtig, tekenend in woorde omgesit 
word in Jer. 9:23. 

,So sê die Here: Laat die wyse hom 
nie beroem op sy wysheid nie, en 
laat die sterke hom nie beroem op sy 
sterkte nie, laat die ryke hom nie 
beroem op sy rykdom nie; maar laat 
hy wat wil roem, hom hierop beroem 
dat hy verstaan en My ken, dat Ek die 
Here is wat goedertierenheid, reg en 
geregtigheid op aarde doen: want in 
die dinge het Ek 'n behae, spreek die 
Here.” 

Vir God is die oorwinning altyd 
bysaak — die erkenning van sy Naam 
— dit is die hoofsaak waar dit op 
aankom. 

Hierdie gedagte heers ook in die 
Nuwe Testament. So skryf Paulus dan 
ook aan die Korinthiërs: ,,Maar wie 
roem, moet in die Here roem. Want 
nie hy wat homself aanbeveel, die is 
beproef nie, maar hy wat deur die 
Here aanbeveel word” (2 Kor. 10). 

En Paulus roem in Christus! Selfs 
as hy uiterlik 'n neerlaag ly. ,,Want 
(sê hy): as ek swak jis, dan is ek 
sterk.” En het die Here nie vir hom 
gesê nie: ,My krag word in swakheid 
volbring.” 

Net so kom die krag van God tot 
uiting, word dit sigbaar, kry dit onbe- 
twisbare gestalte in die driehonderd 
man-sterk leër van Gideon. En hierdie 
skynbare swakke leër behaal die oor- 


winning — sodat Israel nie kan sê: 
My eie hand het my verlos.” 

Hierdie getalswakke leër veg ook 
met skynbare nietige wapens — rams- 
horings, leë kruike met fakkels binne- 
in. 

Broeder en suster, so openbaar God 
sy krag in die wêreld, so het Hy dit 
nog altyd gedoen van die grondlegging 
van die wêreld af — het Hy dit nie 
ook in ons volk se geskiedenis gedoen 
nie? — en so doen Hy dit vandag nog. 

God se krag word die duidelikste 
sigbaar in sy kerk. Die sigbare kerk 
van Jesus Christus, was van die begin 
af, van sy grondlegging af, nog nooit 
`n aanskoulike, indrukwekkende mag 
nie. Inteendeel — die kerk van Jesus 
Christus was nog altyd vlugtend, skui- 
lend teen die aanslae van die wêreld. 
Ons dink maar aan die eerste marte- 
lare, die vroeë Christenvervolgings. 

Die vlugtende Christene — die 
Geuse, die Hugenote. Nog nooit in 
die geskiedenis van die wêreld was 
die kerk gewild nie, het dit aansien 
geniet nie. Altyd is daar jag gemaak 
op die kerk, dit wil sê op hulle wat 
die kerk uitmaak, die gelowiges dus; 
hulle wat die Woord van God in die 
middelpunt plaas. Nog altyd word 
daar vervolg, gekritiseer, dikwels van- 
uit eie geledere. Vroeëre lede van die 
kerk skeur hulleself af, vorm groepe 
wat vyandig staan teenoor die kerk 
van Jesus Christus, wat dit probeer 
aftakel, verder skeur, verdag maak. 

Teenoor al hierdie aanslae staan die 
kerk skynbaar magteloos, uiters kwes- 
baar. Die kerk beskik nie oor dieselfde 
skynbare effektiewe wapens as die 
wêreld nie. Die wêreld beskik oor 
magtige wapens waarmee dit die kerk 
bedreig en aanval. Die wetenskap, die 
tegniek, die pers, die radio, televisie, 
teaterwese, politiek, ja gewis — die 
kerk se worstelstryd is nie teen vlees 
en bloed nie, maar teen owerhede, 
teen die magte, teen die wêreldheer- 
sers van die duisternis van hierdie 
eeu, teen die bose geeste in die lug. 

Die kerk van Jesus Christus vertoon 
klein, onbeduidend teenoor die wêreld. 
En die wapen van die kerk is ook 
skynbaar gering en onbenullig. Dit is 
die Woord van God — die ramshoring 
en die ligfakkel, die brose erdekruik 
— die lamp voor die voet en die lig 
op die pad. 

En tog blyk hierdie skynbaar nie- 
tige wapen gedug te wees, want dit is 
God se wapenrusting. Hy gee dit in 
die hand van sy kerk, maar Hy veg 
self daarmee vir sy kerk. Hy het nie 
'n groot en getalsterke leër nodig nie, 

'n Gideonsbende is genoeg. Maar dan 
moet die Gideonsbende hulle nietige 
wapenrusting reg gebruik. Hou die 
brandende fakkel in die linkerhand 
en blaas op die ramshoring in die 
regterhand. Dan sal dit 'n gedugte 
wapen blyk, want die Here veg self 
daarmee vir sy kerk. Die oorwinning, 
roem en eer kom Hom alleen toe. 


So stry God vir sy volk, sy gelowiges 
— teen 'n gedugte vyand veg die Heer 
met skynbare nietige wapens — en Hy 
sal oorwin. Want in dieselfde skyn- 
bare swakheid het die Heer van die 
kerk, Jesus Christus teen die Bose 
gestry. Hy het gely, is gekruisig, het 
gesterwe, is begrawe — oënskynlik is 
Hy verslaan, maar Hy het oorwin, 
Hy het opgestaan uit die dode. Wie 
nou in die krag van hierdie Oorwin- 
naar gaan veg sal ook oorwin, want Hy 
het reeds oorwin. 


Daarom my broeder en suster, neem 
die ramshoring op, die brose kruik 
met die brandende fakkel daarin, en 
maak klaar, want die Here gee die 
laer van die Midianiete in julle hand. 
Amen. 





VERGROTINGS 
in 
LEWENSKLEUR 
van u eie 
KIEKIE OF NEGATIEF 


W. E. CAREY 
APTEKER 
Posbus 177 — Krugersdorp 





AANDAG 
PROSTAATKLIERLYERS 


'n Nuwe geneesmiddel . vir die 

prostaatklier vinnige verligting en 

langdurig ook vir alle nier en 

blaas kwale en ook vir aambeie. 

Slegs R3.35 k.m.b. geen k.b.a. be- 
stellings. 

TJEK MET KOMMISSIE 10c. 
Regstreeks van Mev. R. Muller 
Pk. Krugerspos, 
Lydenburg. 














DIE VIERING VAN GELOFTEDAG DIE VORIGE EEU 


Daar bestaan drie outentieke oor- 
kondes oor die instelling van Gelofte- 
dag en die inhoud van die gelofte van 
1838. Aangesien hierdie kort artikel 
net handel oor die verloop van die 
jaarlikse geloftedagvierings na die 
Slag van Bloedrivier op 16 Desember 
1838, word hier geen aandag gegee 
aan die geskiedenis van die bou van 
'n geloftekerk nie. 


H. M. REX 


Jan Gerritse Bantjes, klerk van die 
Natalse Volksraad en sekretaris van 
komdt.-genl. A. W. J. Pretorius, skry- 
we die volgende in sy Journaal der 
Expeditie van de uitgewekene Boeren 
oor die instelling van Geloftedag of 
die aflegging van die gelofte: 


Des Zondags morgen (9.12.1838), 
voordat de Godsdienste begon, liet de 
Hoofd-Kommandant degenen die de 
Godsdienst zouden verrigten, bij mal- 
kander komen, en verzoch hen, met de 
gemeente te spreken, dat zij allen vol- 
ijverig in geest en in waarheid, tot 
God mogt bidden, om zijne hulp en 
bijstand in 't slaan tegen den vijand; 
dat hij aan den Almagtigen een ge- 
lofte doen wilde, (indien allen wel 
willen), — om zoo de Heere ons de 
overwinning geven mogt, een Huis 
tot zijns Grooten Naams gedachtenis 
te stichten alwaar het Hem zal be- 
hagen, — en dat zij ook moesten af- 
smeken, de hulp en bijstand van God, 
om deze gelofte zeker te kunnen vol- 
brengen, en dat wij den dag der over- 
winning, in een boek zullen aanteeke- 
nen, om dezelve bekend te maken, zelfs 
aan onze laatste nageslachten, opdat 
't ter Eere van God gevierd mag 
worden.” 


Op 23 Desember 1838 het Pretorius 
vanaf Umkungunlowo in die ander 
oorspronklike oorkonde as volg aan 
die Volksraad berig: 


sVerder wens ik Ued., ook ter ken- 
nis te brengen, dat wij alhier onder 
elkanderen besloten hebben om de 
dag onzer overwinning, zijnde Zondag, 
de 16e dezer maand December, onder 
ons ganse geslacht te doen bekend 
worden, en dat wij het aan de Heer 
willen toewijden en vieren met dank- 
Zeggingen, zoals wij voërdat wij tegen 
de vijand streden, in 'n openbaar ge- 
bed beloofd hebben; zo ook dat, zo 
wij de overwinning verkrijgen mogen, 
wij den Heere tot Zijns naams ge- 
dachtenis 'n huis stichten zullen, al- 
waar Hij ons zulks aanwijzen zal; 





É n.” 


Die monument op Moordkoppie ter herinnering aan Piet Retief, sy sewentig manne 
en handlangers. (Met erkenning aan Hier staan Ons — Geloftefeesbundel.) 


welke geloften wij nu ook hopen te 

betalen met de hulp des Heeren; nu 
Hij ons gezegend en onze gebeden 
verhoord heeft.” 


Ongeveer dertig jaar na die afleg- 
ging van die gelofte het oudl. Sarel 
Cilliers op sy sterfbed 'n joernaal ge- 
skrywe waarin hy as volg van die af- 
legging van die gelofte vertel: 


,De heer Andries Pretorius . . 
onze gekozene Generaal, op deze com- 
mando, hij sprak met mij ook Ik met 
hem, over de belofte die de Bijbel 
heilige heb gedaan, dat ook wij de 
Heere eene belofte moeten doen, als 
de Heere ons de Overwinning, tegen 
onze Vijand zoude geven, dat wij dan 
die dag als een sabbath elk Jaar zoude 
hijligen . . . toen kwamen wij (aan 
Tugela) tot de besluit, dat wij de 
Heere onze God eene belofte plegtig 
zoude doen, als de Heere met ons zal 
gaan, en dat hij onzen vijand, in onzen 
handen zoude geven, dat wij de dag in 
elk jaar de Heer zoude heiligen, en 


oo door brengen als een Sabbath- 
AE 


Cilliers het voorts ook vertel hoedat 
hy op 'n kanonwa gaan staan het met 
die 407 manne rondom hom geskaar 
en in naam van almal teenwoordig die 
gelofte afgelê het dat as die heilige 
God van hemel en aarde met sy be- 


skerming met hulle sou wees en hul 
vyand in hul hande sou gee sodat 
hulle hul vyand oorwin, hulle dié dag 
en dié datum elke jaar ,,als een ver- 
jaarsdag en een dankdag, zoo als een 
Sabbath, en zijne eere, dienen zal, 
doorbrengen en dat wij het ook aan 
onzen kinderen zal zeggen, dat zij 
met ons er in moeten deelen, tof ge- 
dachtenis, ook voor ons opkomende 
geslagten ...” 


Na die eerste gelofte-aflegging on- 
der leiding van Sarel Cililers, is die 
gelofte elke aand tot Saterdagaand, 
15 Desember, deur die burgers een- 
dragtelik herhaal. Die volgende dag 
het die Slag van Bloedrivier gevolg 
en toe die oorwinning behaal is het 
dankgebede en -psalms in die laer 
opgestyg en het elke burger seker 
onder die besef verkeer dat die oor- 
winning en uitredding die antwoord 
was wat God op weeklange operibare 
smeekgebede en afgelegde geloftes 
gegee het. 


Die vraag wat nou beantwoord moet 
word is: Hoe en tot watter mate is 
die gelofte van Desember 1838 — 
afgesien van die bou van die gelofte- 
kerk op Pietermaritzburg — deur in- 


[7] Blaai om 

DIE VIERING VAN GELOFTEDAG 


C] Vervolg van vorige bladsy 





Oudl. Sarel Cilliers, heel links op die foto, in Pietermaritzburg afgeneem in geselskap 

van 'n aantal Natalse Voortrekkers wat in die tweede helfte van die veertigerjare 

van die vorige eeu 'n rol in die kerklike en staatkundige lewe gespeel het. Ds. 
Daniël Lindley staan vyfde van links op die foto. 


dividuele burgers, deur die kerk en 
deur die staat nagekom? 


Nakoming deur individuele burgers: 


Dit is 'n merkwaardige feit dat die 
nakoming van die gelofte vir die 
eerste keer direk na die afloop van 
die geveg in die laer plaasgevind het. 
Die byeenkoms in die laer op Bloed- 
rivier na die slag kan in werklikheid 
beskou word as die eerste geloftefees- 
viering in teenwoordigheid van al die 
oorspronklike afleggers van die ge- 
lofte. Nadat die oorwonne en vlug- 
tende Zoeloekommando oor 'n lang 
afstand agtervolg is, het die burgers 
teruggekeer na die laer aangesien hul 
ammunisie op was. Die hoofkomman- 


dant het toe bevel gegee dat die 
gewere uitgewas word en elke burger 
hom van ammunisie moes voofsien, 
wat toe gedoen is. Nadat nuwe koeëls 
gegiet is ,offerde (men) gebeden en 
dankzeggen tot God, en na de gods- 
dienst verrigt te hebben, zond de 
Hoofd-Kommandant weder eene sterke 
parftij achteraan .. .” 


In die dankgebede en in die hele 
godsdiensoefening is seker telkens 
verwys na die wonderbaarlike @ooTr- 
winning en uitredding as die antwoord 
van God op die afgelegde gelofte. Op 
dieselfde dag is die gelofte ook weer 
hernuwe waaruit baie duidelik blyk 
dat die gelofte vir elke deelnemer van 


Die Hervormer, Desember 1973, bladsy 8 


die historiese Bloedrivierslag 'n saak 
van heilige erns was. 


Aflhoewel daar in die veertigerjare 
van die vorige eeu en vir geruime 
tyd daarna geen georganiseerdé ge- 
loftedagvierings van kerk- en staats- 
weë in die 'Trekkerrepublieke gehou 
is nie, is dit van belang om daarop 
te wys dat die inhoud en aflegging 
van die gelofte in die loop van die 
week voor die Bloedrivierslag sowel 
as die slag self, deur die afleë#gers 
van die gelofte en hul gesinne en 
vriende in huislike kring gedenk is. 
Benewens die vertelling van die ge- 


[7] Na volgende bladsy 











'n Tekening deur luit. J. A. Harding, wat van 4.12.1838 tot 24.12.1839 saam met 'n vendel van die 72ste ,,Highlanders”-regi- 
ment te Port Natal gestasioneer was. Die tekening stel hoofkommandant Andries W. J. Pretorius, die vader van die gelofte 
en die held van Bloedrivier voor waar hy en 'n paar volksraadslede en volgelinge op 23 Maart 1839 met drie of vier gesante 
van koning Dingaan van die Zoeloes te Port Natal oor die voorwaardes van 'n vredesluiting onderhandel het. Die name 
van die Zoeloe-afgesante was Gikwana, Gungwana en Gambutsji met hul volgelinge. Voor op die grond met kaalvoete 
sit Andries Verwey, 'n kleurling wat as tolk opgetree het. Of Joseph Kirkman, 'n Engelsman wat ook as tolk vir die 
geleentheid ingesweer is, op die tekening uitgebeeld word, is nie seker nie. Die persoon wat sit en skrywe kon landdros 
Louwrens Badenhorst (later L.V.), of landdros Frans Roos of J. J. (Kootjie) Burger gewees het. Badenhorst en Roos het 
albei 'n verslag van byeenkoms opgestel. Die vrou was miskien mev. Roos en die seuntjie wat die inkbottel (vir sy vader?) 
vashou, miskien 'n kind van die Roos-egpaar. Sommige van die volgende destydse volksraadslede kom waarskynlik op die 
tekening voor: Stephanus Maritz, Jacobus Johannes de Lange, Lucas Johannes Meyer, Johannes Pretorius sr. Michael 





van Deventer, P. T. van Staden, Stephanus Erasmus, P. J. Greyling, W. P. Prinsloo, Cornelius Uys, Jan Visage en Gert 
Kemp. Die tekening is histories van baie groot waarde. 


skiedkundige gebeure van Desember 
1838 het daar — afgesien van die bou 
van die geloftekerk op Pietermaritz 
burg — verder min tereggekom van 
die uitvoering van die ander hoofas- 
pek van die gelofte. Dit is egter be- 
langrik om daarop te let dat die na- 
koming van die gelofte in huislike 
kring oor `n baie lang tyd in swang 
gebly het. 


Wanneer daar aandag aan indivi- 
duele persone gegee word, kan in die 
eerste plek na eerw. Erasmus Smit, 
die bekende Voortrekkerleraar in 


donker dae, verwys word wat elke 
jaar aan sy woning in Pietermaritz- 
burg 'n dank- en biddag vir die oor- 
winning op 16 Desember 1838 tot eer 
van God herdenk en gevier het. Saam 
met familielede en vriende het eerw. 
Erasmus Smit dus 'n navolgenswaar- 
dige voorbeeld gestel in die getroue 
nakoming van die gelofte. 


Ofskoon die nakoming van die ge- 
lofte deur talle inwoners van die Trek- 
kerrepublieke skromelik verwaarloos 
is, het sommige van hulle egter steeds 
laat blyk dat hulle bewus was van die 


betekenis van 16 Desember 1838. Die 
oorwinning oor die impi's van Dingaan 
op daardie datum was as 'n keerpunt 
in die geskiedenis van die Groot 'Trek 
beskou. Dat 16 Desember van elke 
jaar, wanneer dit op `n weeksdag ge- 
val het, deur talle inwoners van die 
Trekkerrepublieke nie as Geloftedag 
in ere gehou is nie en dat dit sy waar- 
de as sabbatdag in die gees van die 
gelofte verloor het — of vir baie in- 
woners selfs nooit daardie betekenis 
en waarde gehad het nie — kan helaas 


G] Blaai om 

DIE VIERING VAN GELOFTEDAG 


] Vervolg van vorige bladsy 


nie betwis word nie. Ook leiersfigure TOT RES ! 
in die Republieke staan skuldig. Welis- ' P - ed : | 
waar het hulle bewus gebly van die 
historiese betekenis van 16 Desember 
1838 maar die nakoming van die ge- 
lofte is in die algemeen nie trou 
nagekom nie. Selfs in die huislike 
kringe is die gelofte 6f nooit nagekom 
nie 6f het dit stadigaan in die ver- 
getelheid geraak. 


'n Leiersfiguur wat wel die gelofte 
getrou nagekom het en vir wie die 
nakoming van die gelofte `n baie 
ernstige saak was, was natuurlik Sarel 
Cilliers. Sy huis in Natal en later in 
die Vrystaat was telkens die middel- 
punt van geloftefeeste. Dit word ver- 
tel dat hy en sy gesin in die voor- 
middag op Geloftedag `n psalm- of 
gesangvers saam gesing, vir die land 
en volk gebid, volksondes bely en uit 
die Bybel gelees het. Daarna i$ die 
ontstaan en inhoud van die gelofte 


verduidelik en die geskiedenis vari Fe 
daardie tyd vertel. In die namiddag Die kerkgebou, wat in die volksmond as die ,,Geloftekerk” bekend geword het, 
was die mense weer bymekaar en dan en as nakoming van 'n belangrike onderdeel van die gelofte van 1838 in Pieter- 


is aan elkeen wat die begeerte gehad maritzburg deur die Voortrekkers opgerig is. 


het, geleentheid gegee om die een en 
ander oor die gelofte te vertel. 


Op `n keer het Sarel Cilliers die 
geleentheid te baat geneem om aan 
komdt.-genl. Andries Pretorius, wat 
saam met hom so n6u betrokke was 
by die besluit tot die aflegging van 'n 
gelofte, te vra of hy nog die wendag ER EES RE EER RE Or EE N 
gedenk. Pretorius het ontkennend ge- j Pe F  R 
antwoord! Toe het Cilliers vir Pre- 
torius berispe en hom vermaan dat 
God hom daaroor sou straf. Dit bly 'n 
onbegryplike saak dat die voorsteller 
vir die aflegging van die gelofte en 
terdeë bewus moes gewees het van 
een van die twee leiersfigure wat 
die erns en betekenis van dié dag en 
die afgelegde gelofte, die gelofte nie 
in ere gehou het nie en ook nie 
leiding aan sy burgers in hierdie ver- 
band gegee het nie. Pretorius is in 
Julie 1853 oorlede en komdt. A. H. 
Potgieter, wat geen aandeel gehad het 
in die aflegging van die gelofte en 
die Bloedrivierslag nie, op 16 Desem- 
ber 1852. Of laasgenoemde leiersfiguur 
hom ooit bekommer het oor die na- 
koming van die gelofte en of hy en sy 
mense dit self nagekom het, is twyfel- 
agtig. Dit is egter opmerklik dat Pot- 
gieter en Cilliers tydens hul twee 
veldtogte teen die Matabeles in Ma- 
rico in 1837, net soos Cilliers en Pre- 
torius in Natal in Desember 1838, hul 
vertroue op God gestel en daagliks 
hulp in die stryd van God afgesmeek 
het. Elders het ek hul godsdienstige 





Eerw. Erasmus Smit, die Voor- 

trekkerleraar wat vanaf 1839 'n 

navolgenswaardige voorbeeld 

gestel het ten opsigte van die 

nakoming van die gelofte van 
1838. 

handelinge in Marico beskrywe as `n 

soort van kleedrepetisie vir die af- ' Re G 
legging van die gelofte 'n jaar daarna. se . 

Nakoming van kerkweë 


Die jare 1864 en 1865 moet in 'n 
sekere sin as 'n kentering beskou word 
in die nakoming van die gelofte van- 
weë die kerk in Natal en die staat 
(in 'Transvaal). Op die Algemene 
Kerkvergadering van die Nederduitsch 
Gereformeerde Kerk in Natal, wat in 
1864 vergader het ,is op voorstel van 
ds. Huet, destyds predikant op Pieter- | 
maritzburg, en gesekondeer deur ds. 
Frans Lion Cachet, op 20 Oktober 'n 
besluit geneem wat as volg lui: $ . 
hi... dat de 16de December kerkelijk , TT: TERRY Ee, Tert 
gevierd zou worden als een dankdag.” ss N mal ER Besk E 
Aan hierdie sinodale besluit is in Na- 
tal uitvoering gegee. Sover vasgestel 
kon word is die Geloftefees met sy 
godsdienstige strekking gereeld in die 
kerkgebou op Pietermaritzburg en el- 
ders in Natal gevier. 

Toe ds. Cachet in 1865 predikant 
van die Ned. Geref. Gemeente Utrecht 
geword het, het hy die terrein waar 
die laer by Bloedrivier gestaan het 
besoek. Die grond het destyds aan 
een van sy ouderlinge, J. W. de Jager 
behoort met wie ds. Cachet die plan 
bespreek het om in die vervolg 'n 


geloftedagviering op die historiese 

terrein aan die Bloedrivier te hou. Gedenktekens, in die vorm van 'n gedenknaald en 'n borsbeeld, wat by verskil 
Die eerste viering het toe op 16 De- lende geleenthede voor die Zeerustse Stadsaal opgerig is ter ere van die groot 
sember 1867 plaasgevind waaroor ds Voortrekkerleier, komdt. Andries Hendrik Potgieter, onder wie se besielende 
Cachet self as volg vertel: 3 leiding Transvaal in 1837 vir die blanke beskawing verseker is. 








,Op de plaats, waar 29 jaar geleden, 
Pretorius zijn lager had getrokken, 
werd nu weër een lager gevormd, van 
40 of 50 wagens, en in een ,,kerk” van 
) tenten, tusschen de wagens opgesla- 
' gen, werd de plechtige godsdienst oefe- 
| ning gehouden. Onbeschrijflijk aan- 
doenlik was het zoo velen nog van de 
oude krijgers, die hier gestreden had- 
den, diep bewogen te hooren getuigen 
van de verhooring hunner gebeden in 
de ure des gevaars, en aan de hulpe 
Gods de overwinning toeschrijven, die 

zij hadden behaald .. . Na afloop der 
morgengodsdienstoefening en een een- 
voudig feestmaal, waaraan een ieder 
welkom was, werd er, ongeveer in het 
midden van het oude laager, een 
groote hoop steenen opgericht tof een 
blijvend gedenkteeken.” 

Ds. Cachet skrywe verder dat daar 
sedertdien tot met sy vertrek uit die 
Zuid-Afrikaansche Republiek jaarliks 
'n godsdienstig-kerklike fees op die- 
selfde plek gehou is en dat die rege- 
ring ook weer die Geloftedag in ere 


n Voorstelling van die Slag van Kapain by Silkaatskop in Marico-bosveld waar en” ER re ET Rif 
die mag van Moselekaats in 1837 heeltemal verbreek en die Matabeles noord- histori t di be kraad 
waarts verdrywe is. Die Boerekommando is deur kommandante Potgieter en Uys EE AR eis (ae die. el ge 
aangevoer en Sarel Cilliers het 'n belangrike aandeel aan die daaglikse gods- VAN die Ned. Geref. gemeente Utrecht 
dienstige verrigtinge gehad. Die November-veldtog was in sekere opsigte 'n afgestaan. Daar is egter versuim om 
voorafskaduwing van die veldtog teen Dingaan in Desember 1838 en kan beskrywe die stuk grond op die naam van die 
word as 'n soort kleedrepetisie vir die Natalse veldtog en die aflegging van die gemeente oor te dra. 

gelofte van 1838. ] Blaai om 

In die Zuid-Afrikaansche Republiek 
het die Nederduitsch Hervormde Kerk 
na 'n regeringsbesluit oor toekomstige 
geloftedagvierings in Junie 1865, ook 
aandag aan die nakoming van die ge- 
lofte van kerkweë gegee. Op 'n ver- 
gadering van die Kommissie van die 
Algemene Kerkvergadering, wat op 4 
en 5 Maart 1867 op Rustenburg onder 
voorsitterskap van ds. G. W. Smits 
gehou is, is in antwoord op 'n vraag 
van die Potchefstroomse kerkraad die 
volgende besluit geneem: 

me... de feestdag ter gedachtenis 
aan de oorwinning op Dingaan, door 
den Volksraad vasgesteld (op 3 Junie 
1865), wordt door de autoriteiten, Zoo 
het schijnt, beschouwd als een vreug- 
de dag. Hoe moet hierin gehandeld 
worden? De scriba (ds. A. J. Bege- 
mann), gesecondeerd door ouderling 
Prinsloo, stelt dit antwoord voor, het 
geen algemeen wordt aangenomen; in 
antwoord op die vraag verwijst de ver- 
gadering naar Volksraadsbesluit, 1 
Junij, 1865.” 

Watter aandeel die Nederduitsch 
Hervormde Kerk in die daaropvolgen- 
de geloftedagvierings in die Republiek 
gehad het, kan hier nie verder be- 
spreek word nie aangesien die optrede 
van die landsowerheid vanaf 1865 in 
oënskou geneem moet word. 
Nakoming van staatsweë in die Zuid- 
Afrikaansche Republiek 

In teenstelling met Natal waar die 
Nederduitsch Gereformeerde Kerk in 
1864 die leiding geneem het met die 
nakoming van die gelofte van 1838, 
het die inisiatief in Transvaal van die 
landsowerheid uitgegaan en nie van 
die kerklike owerheid nie. In hoeverre 
die kerklike besluit in Natal as 'n aan- 
sporing vir die regering van die Zuid- 
Afrikaansche Republiek gedien het om 
in 1865 aandag aan die nakoming van 
gelofte te skenk aan die nakoming van 
sluit daaroor te neem, kan by gebrek 
aan gegewens nie nader aangedui 
word nie. Dit bly egter 'n interessante 
feit dat daar kort na mekaar in twee 
afsonderlike gebiede deur die kerk, 
in een gebied, en deur die staat, in 
'n ander gebied, verreikende besluite 
oor die jarelange verwaarloosde na- 
koming van die gelofte van 1838 ge- 
neem is. 


Terwyl 'n buitengewone sitting van 
die Volksraad vanaf 1 Junie 1865 in 
Pretoria aan die gang was, is die be- 
sprekings in die loop van die namid- 
dag onderbreek en 'n amptelike brief 
van die Uitvoerende Raad, onderteken 
deur pres. M. W. Pretorius, M. J. Vil 
Joen en S. J. P. Kruger, lede van die 
Uitvoerende Raad en goewerment- 
sekretaris H. van der Linden aan die 

Die Driemanskap, vise-president S. J. Kruger, komdt,-genl. Piet Joubert en oud- 

president M. W. Pretorius, wat vanaf 1880 tot met die presidentsverkiesing van 

1883 die bestuur van die herstelde Zuid-Afrikaansche Republiek in hul hande gehad 

en vanaf 1864 tot die einde van die vorige eeu veel gedoen en beteken het vir die 
herlewing van die nakoming van die gelofte van 1838. 


orde gestel. Die brief het woordeliks 
ooreengestem met Uitvoerende Raads- 
besluit Art. 16, wat dieselfde oggend 
deur hulle geneem is. Die Volksraad is 
versoek om 'n besluit te neem na aan- 
leiding van die volgende Uitvoerende 
Raadsbesluit: 


,Daar in Art. 95 der Grondwet be- 
paald is, dat er op Zon- en Feestdagen 
geen Kantoor zal gehouden worden, 
Zoo wenscht de Uitv. Raad den Hoog 

Ed. Achtb. Volksraad onder de aan- 
dacht te brengen, dat er een besluit 
genomen werd om op de volgende 
Feestdagen geen Kantoor te houden, 
als: Nieuwjaarsdag, Goede Vrijdag, 
Paasch Maandag, Hemelvaartdag, Pink- 
ster Maandag en Kersdag. 


Ook wenschte de Uitv. Raad dat de 
Hoog Ed. Achtb. Volksraad een be- 
sluit neme om den 16den dag van 


] Na volgende bladsy 








December van ieder jaar als een fees- 
dag vast te stellen, daar deze de dag 
is waarop de Emigranten zich van het 
juk van Dingaan hebben vrijgevoch- 
ten. 

De Uitv. Raad zou gaarne zien dat 
dié dag als een Dankdag werd vasge- 
steld, en al de Leeraren dezer Repu- 
bliek eene order ontvangen op dien 
dag openbare Godsdienst te houden.” 

Drie van die vier lede van die des- 
tydse Uitvoerende Raad, Pretorius, 
Kruger en Viljoen, het as jongmense 
eerstehandse kennis gehad van die ge- 
beurtenisse wat aanleiding tot die af- 
legging van die gelofte gegee het, ter- 
wyl hul ouers en familiebetrekkinge 
ten nouste gemoeid was met die bot- 
sings met die Zoeloes in Natal in 
daardie jare. 

Die Volksraad het die besluit van 
die Uitvoerende Raad met eenparige 
stemme bekragtig. Die nuwe openbare 
vakansiedag het aanvanklik geen amp- 
telike naam ontvang nie maar metter- 

tyd het Geloftedag vir baie dekades 
as Dingaansdag bekend gestaan. 

Ofskoon die regeringsbesluit ten op- 
sigte van 16 Desember as openbare 
vakansiedag die gesindheid van die 
bevolking nie eensklaps laat verander 
het nie en slegs enkeles dit as 'n dank- 
dag deurgebring het, het die ampte- 
like erkenning van Geloftedag deur 

die Republikeinse owerheid 'n besliste 

positiewe uitwerking gehad, veral ook 
nadat die verskillende kerkgenoot- 
skappe van die regeringsbesluit en 

-opdrag in kennis gestel is. 

Reeds op 22 Desember 1865 het ds. 

Dirk Postma van die Gereformeerde 

gemeente Rustenburg die regering 


] 





Wyle ds. N. J. van 

Warmelo na wie in 

die artikel verwys 
word. 


versoek om 16 Desember op 'n strenge 
wyse as dank- en sabbatdag te laat 
handhaaf. Hy het ook daarop aange- 
dring dat alle uitspattighede vermy 
moes word sodat die Geloftedag nie 
dalk ontheilig word nie. Hy het voorts 
ook om 'n gepaste wyse van gelotfedag- 
viering gevra en voorgestel dat die 
eerste Sondag nê 16 Desember van 
elke jaar vir dié doel gebruik moes 
word. Ds. Postma het self dus geen 
feesvierings op die dag van 16 Desem- 





ne 


Fen van die weinige foto's wat op 16 Desember 1891 geneem is by geleentheid 
van die inwyding van die Paardekraalmonument. Die hernuwing van die gelofte 
van 1838 op Paardekraal op 14 Desember 1880 en die jaarlikse Geloftedagvierings 
rondom die klipstapel van 1880 en 1881, en veral die reuse vyfjaarlikse vierings 
vanaf 1886, het 'n belangrike uitwerking gehad op die nasionale bewuswording 


van die Afrikaner. 





EO 


EA GE EK Me ip ' re 
ber in gedagte gehad en voorgestel 
nie en sy eie voorstel het blykbaar 
net betrekking gehad op eredienste in 
kerkgeboue. Tot ongeveer 187 
is 16 Desember in die Zuid-Afrikaan- 
sche Republiek as 'n gewone vakansie- 
en Sabbatdag deurgebring en wanneer 
daar gedink word aan die reaksie van 
ds. Postma in Desember 1865 en die 
besluit van die Kommissie van die 
Algemene Kerkvergadering van die 
Nederduitsch Hervormde Kerk op Rus- 
tenburg in Maart 1867, dan is dit 
duidelik dat, net soos in die geval 
van Natal vanaf 1864, die drie Afri- 
kaanse susterskerke sonder twyfel 'n 
besondere en belangrike rol gespeel 
het om die volksgewete ten opsigte 
van die nakoming van die gelofte van 
1838 en die herdenking van Gelofte- 
dag, opnuut wakker te skud en wak- 
ker te hou. 


Intussen het 16 Desember in Kaap- 
land en in die Oranje-Vrystaat steeds 
onopgemerk verbygegaan, behalwe dat 
Sarel Cilliers in sy onmiddellike om- 
gewing die gelofte steeds nagekom het. 


Die besluite oor die nakoming van 
die gelofte en die daadwerklike na- 
koming daarvan deur die kerklike en 
burgerlike owerhede in Natal en 
Transvaal vanaf 1864 en 1865 onder- 
skeidelik, het meegebring dat die be- 
sluite en die daaropvolgende gelofte- 
dagvierings die afstammelinge van die 
Voortrekkers wat in die Vrystaat ge- 
woon het wakker geskud en tof die 
besef van hul skromelike versuim ge- 
bring het. Tydens 'n sinodesitting van 
die Nederduitsch Gereformeerde Kerk 


] Blaai om 

van die Oranje-Vrystaat in 1869 het 
ouderling S. J. Cilliers, `n seun van 
die bekende ouderl. Sarel Cilliers, 
voorgestel dat 16 Desember van elke 
jaar amptelik herdenk moes word. Die 
Cilliers-voorstel is egter van die hand 
gewys! Vir oudl. $S. J. Cilliers moes 
die afwysing van sy voorstel onge- 
twyfeld 'n groot teleurstelling gewees 
het. Hy het egter in sy poging om die 
dag amptelik erken te kry en dit op 
'n waardige wyse te laat vier, volhard. 
In 1878, byvoorbeeld, het hy 'n gelof- 
tefees by Vegkop gehou waar daar 
egter net agt persone teenwoordig was! 


In weerwil van die regeringsbesluit 
en die daaropvolgende gunstige reak- 
sie van die kant van die kerklike in- 
stansies in Transvaal, het daar in die 
sestiger- en sewentigerjare nie baie 
tereggekom van die geloftedagvierings 
nie. In 1873 was 16 Desember vir die 
meeste Pretorianers net `n gewone 
vakansiedag. Die regeringskantore en 
baie sakeondernemings — maar nie 
almal nie — was gesluit. Op kerk- 
plein in Pretoria was daar in die og- 
gend en in die middag kriekefwed- 
stryde aan die gang terwyl ander mans 
gaan jag het! Op 16 Desember 1877 
was die verloop van sake ook net soos 
in die vorige jare. 16 Desember, wat toe 
reeds Dingaansdag genoem is, was nog 
steeds net 'n gewone vakansiedag son- 
der dat daar enige ander aktiwiteite 
aan die gang was wat aan die viering 
van Geloftedag kon laat dink. Die dag 
is blykbaar vanaf 1865 as 'n gewone 
holiday” beskou en wanneer 16 De- 
sember op 'n Sondag geval het, het die 
regering die Maandag daarop as 'n 
rus- of feesdag bepaal. Die Eerste 
Vryheidsoorlog sou egter op 'n dra- 
matiese wyse 'n verandering in die 
volkshouding teenoor Geloftedag be- 
werkstellig en die viering van Gelofte- 
dag in nuwe bane lei en daaraan 'n 
nuwe inhoud gee. 


Die Eerste Vryheidsoorlog 


Die anneksasie van die Zuid-Afri- 
kaansche Republiek deur sir Theo. 
Shepstone op 12 April 1877 het onver- 
wags 'n ernstige krisis onder die 
Boerevolk geskep en namate die krisis 
in die volgende drie en meet jare 
voortgeduur het, het die Afrikaners 
al hoe meer van hulself en hul masio- 
nale identiteit bewus geword. Aan- 
vanklik was die Boere verward en 
onseker van hulself maar die herinne- 
ring wat by hul lewendig geword het 
dat vroeëre suksesse in volkskrisisse 
Oop eendragtige volksoptrede gevolg 
het, soos by geleentheid van Desember 
1838, het hul volkswil gestaal om weer 


'n keer eendragtig en kragdadig tot 
die stryd en herstel van hul duurge- 
koopte vryheid oor te gaan. 


Die groot volksbyeenkoms in die 
omgewing van Luipaardsvlei in Desem- 
ber 1879 het saamgeval met die oor- 
winning van 16 Desember 1838 en die 
herinnering aan die wendag het `n 
verbasende uitwerking op die volks- 
gemoed gehad. Op 16 Desember 1879 
het die grooste aantal burgers ver- 
gader wat nog ooit by enige vorige 
geleentheid op 16 Desember in 'Trans- 
vaal vergader het. Vertellings uit die 
verlede is afgewissel met spieëlge- 
vegte, waaraan 2,000 ruiters deelge- 
neem het, en godsdiensoefeninge. 


'n Verdere belangrike verwikkeling 
het in Desember 1880 op die plaas 
Paardekraal, digby die huidige Kru- 
gersdorp, plaasgevind. Gedurende die 
reuse byeenkoms wat vanaf 8 tot 14 
Desember geduur het, is nie net die 
krisis wat die anneksasie veroorsaak 
het en die beoogde weldadige verset 
bespreek nie maar ook is die oorwin- 
ning by Bloedrivier herdenk. Op `n 
spontane wyse het ongeveer 5,000 bur- 
gers op 14 Desember begin om `n 
klipstapel te pak en deur elke burger 
wat aan die klipstapeling meegedoen 
het, is geglo dat hul daad `n hernu- 
wing van die gelofte van 1838 was! 
Deur die byeenkoms, die viering van 
Geloftedag en die klipstapeling is die 
burgers geinspireer om hul plig te 
aanvaar en hul verlore vryheid met 
die wapen te herwin. Direk daarna, 
op Donderdagmiddag, 16 Desember 
1880, is die Vierkleur op die landdros- 
gebou op Heidelberg gehys en is die 
herstel van die Zuid-Afrikaansche 
Republiek daardeur gedemonstreer. 
Op dieselfde dag is die landsvlag ook 
by Paardekraal gehys terwyl die 
Eerste Vryheidsoorlog dieselfde dag 
'n aanvang geneem het met die afvuur 
van die eerste skote op Potchefstroom. 


Daarna het die opspraakwekkende 
oorwinning oor die Engelse leërs ge- 
volg, het die bestorming en verowering 
van die Engelse soldate op Amajuba 
die bekroning van die wapenstryd ge- 
bring en is die Republiek in Augustus 
1881 herstel. Baie burgers het geglo 
dat die vryheid met wapengeweld ver- 
kry is as 'n antwoord van God op die 
hernuwing van die gelofte van 1838 by 
Paardekraal op 14 Desember 1880. Die 
gelofte van 1838 sou van toe af 'n 
dieper betekenis kry en op `n meer 
sinvolle en georganiseerde wyse na- 
gekom word, danksy die hernuwing 
van die gelofte op 14 Desember 1880 
en die suksesvolle afloop van die stryd 
teen die Engelse veroweraar. 

Die Volksraadsitting van 1881 het 
op 11 Oktober op versoek van vise- 
pres. Paul Kruger van die orde afge- 
wyk om aandag te gee aan 'n Uitvoe- 
rende Raadsbesluit wat kort vantevore 
geneem is en wat as volg gelui het: 


,Art. 69. Aan de orde. Viering van 
den verjaarsdag der wederoprichting 
van de Regering der Z.A. Republiek. 
Besloten aan den Edel Achtb. Volks- 
raad voor te stellen aan de Regering 
op te dragen een algemeene bijeen- 
komste uit te schrijven, te beginnen 
op 13 December 1881, te Paardekraal, 
ten einde ons te verootmoedigen voor 
onzen God en hem dank te brengen 
voor de groote dingen en wonderen 
aan ons gedaan als feestdag was vas- 
gesteld en waaraan zooveel herinne- 
ringen verbonden zijn door de vele 
weldaden en tatrijke blijken van ver- 
lossing op dien dag voor onzen God 
aan het volk van het land geschonken.” 


Nadat die lede van die Drieman- 
skap (Kruger, Joubert en M. W. Pre- 
torius) die doel van die fees uiteen- 
gesit het en die Volksraad herinner 
het aan die belangrike gebeurtenisse 
wat aanleiding tot die besluit van die 
Uitvoerende Raad gegee het, het `n 
bespreking van die voorstel gevolg en 
is daar op voorstel van N. J. Smit en 
gesekondeer deur H. Pretorius, die 
volgende voorstel met 'n groot meer- 
derheid van stemme aanvaar: 


,De Volksraad heeft met innigen 
dank het voorstel der Regering ge- 
hoord om eene algemene bijeenkomst 
des volks te houden op Paardekraal, 
te besinnen op den 13den December, 
ten einde ons te verootmoedigen voor 
God, voor de groote dingen en wonde- 
ren ons gedaan en aldaar te vieren 
den '16den dag van December. De 
Volksraad verlangt het duidelijk uit 
te spreken dat ieder lid behoefte ge- 
voelt om met het volk zich voor God 
te verootmoedigen op dien 16den dag 
van December, welke eenmaal de red- 
dende hand des Heeren ons toonde 
toen Dingaan werd overwonnen, en nu 
een jaar geleden het begin is geweest 
van een nog grootere redding, van nog 
grootere zZegeningen en voor ons en 
onze kinderen de dag der dagen moe- 
ten blijven. De Volksraad verlangt 
met het volk weder op dezelfde plaats 
te zijn waar wij verleden jaar met 
brandende harten, maar met vast ver- 
trouwen op Gods genadige bescher- 
ming ons tot den strijd hebben aange- 
gord. Daar op die plaats willen wij 
onze dankbaarheid uitstorten. Het is 
daarom dat de Volksraad besluit de 


[] Na volgende bladsy 

















Regering te magtigen een algemeene 
bijeenkomst des volks ditmaal te hou- 
den op Paardekraal, aanvangende den 
13den December en de Regering uit- 
noodigt alle maatregelen te nemen om 
die Zamenkomst zoo algemeen bekend 
te maken als mogelijk is, Z00 nuttig 
als mogelijk is.” 


'n Streng godsdienstige gees het die 
verrigtinge van die eerste groot Paar- 
dekraalfees, wat van 13 tot 16 Desem- 
ber 1881 gehou is, oorheers. Die 
psalms en gesange wat gesing en die 
gebede wat uitgespreek is, het van 
die vreugde en dankbaarheid van die 
bykans 15,000 Transvaalse burgers wat 
opgedaag het, getuig. Die klipstape- 
ling van 14 Desember 1880 is deur 
duisende klippe vergroot en op die 
drie dae voor die geloftefees op 16 
Desember is 'n verskeidenheid van 
aktiwiteite, soos wedstryde, speletjies 
en vuurwerkvertonings afgehandel. 


Die Geloftedag het met 21 kanon- 
skote begin en is in die loop van die 
dag afgewissel met 'n skouspelagtige 
vertoning van 2000 perderuiters onder 
aanvoering van komdt.-genl. Piet Jou- 
bert, deur 'n geloftediens onder lei- 
ding van ds. A. van der Lingen van 
Harrismith, en `'n wapenvertoning 
direk daarna. Nadat groetebriewe vooT- 
gelees en 'n artillerieoefening plaas- 
gevind het, is 'n dankdiens in die 
laat namiddag gehou. 


In sy toespraak het vise-pres. Kruger 
daarop gewys dat al die ellende wat 
die volk in die voorafgaande tyd ge- 
tref het, toegeskrywe kan word aan 
die verwaarlosing van 16 Desember 
as dankdag, waardeur die toorn van 
God ontbrand het. Dit was veral Kru- 
ger wat in sy toesprake en in sy op- 
trede die klem laat val het op die gods- 
dienstige karakter van die geloftefees. 
Die verwysing in die toesprake van 
komdt-genl. Joubert, oud-pres. M. W. 
Pretorius en C. J. Bodenstein, Voor- 
sitter van die Volksraad, na ekonomie- 
se aangeleenthede, die behoefte aan 'n 
eie handelsbank om die onderkruiping 
van die burgers deur die Britte op 
ekonomiese terrein teen te gaan, na 
die handhawing van volksedes en die 
begeerte na eenheid tussen die twee 
susterrepublieke, het die patroon van 
toekomstige geloftefeeste, wat meer 
en meer 'n ,nasionale” karakter sou 
kry, bepaal. 


Toe daar in die Volksraadsitting van 
1882 `n bedrag bewillig is vir 'n gelof- 
tefeesviering op Paardekraal in De- 
sember van daardie jaar, is daar die 
gedagte uitgespreek dat die gelofte- 
fees ook elders in die Republiek ge- 
vier kan en behoort te word. Daar is 
ook betoog dat 'n jaarlikse fees by 
Paardekraal die waarde van die fees 
sou laat verminder. 'n Strawwe pokkie- 
epidemie wat later in daardie jaar 


in die land gewoed het, het egter tot 
die kansellering van die beoogde 
Paardekraalse feesviering gelei. Die- 
selfde het in 1896 gebeur toe die 
runderpes ook 'n groot vyfjaarlikse 
geloftefees op Paardekraal verongeluk 
het. 

Insteliing van gebiedsfeeste 

In April 1883 het die Uitvoerende 
Raad van die Zuid-Afrikaansche Repu- 
bliek 1ot die oortuiging gekom dat 
dit om verskillende redes verstandig 
sou wees om nie elke jaar 'n amptelike 
feesviering by Paardekraal te laat hou 
nie maar dat daar in die vervolg net 
elke vyf jaar 'n groot amptelike ge- 
loftefees op die historiese feesterrein 
gehou behoort te word. Elke jaar 
sou daar nogtans 'n gewone herdenking 
van die gelofte en die herstel van die 
Republiek op Paardekraal gehou word. 
Die voorstel is deur die Volksraad op 
24 Julie 1883 onderskrywe en die aan- 
dag moet veral op die volgende sin- 
snedes gevestig word: 

,De leeraren der verschillende kerk- 
genootschappen zullen van Regerings- 
wege worden verzocht deze dagen in 
hunne gebeden te gedenken en wel 
in het openbaar, indien een dier dagen 
moge vallen op een Zondag of op den 
naasten Zondag daaraan.” 

Die besluite van die Uitvoerende 
Raad en die Volksraad het algemeen 
byval gevind en sedert 1883 dateer die 
gebruik dat elke gemeenskap sy eie 
geloftefees reël. Die tradisie van die 
hou van gebieds-geloftefeeste, wat in 
daardie jare, met amptelike goedkeu- 
ring en steun, `n aanvang geneem 
het, het verreikende invloed in ons 
volkslewe uitgeoefen en word deur al 
die jare in ere gehou. In die loop van 
die jare het die gebruik van gebieds- 
feeste al wyer en wyer uitgekring en is 
geloftefeeste in die loop van die tyd 
vanaf Kaapstad in die suide tot bokant 
die ewenaar en selfs in Europa gehou. 


Die oprigting van die Paardekraal- 
monument 


Nadat die nakoming van die gelofte 
in 1885 ook die steun van die Sinode 
van die Nederduitsch Gereformeerde 
Kerk van die Oranje-Vrystaat gekry 
het; die kerk in Transvaal in dieselfde 
jaar opnuut sy steun aan die gelofte- 
dagvierings toegesê het; die tweede 
groot vyfjaarlikse geloftefees op Paar- 
dekraal op 16 Desember 1886 plaas- 
gevind het en 'n groot jubelfees op 
16 Desember 1888 op die gevegster- 
rein by Bloedrivier gehou is, het die 
gedagte aan die oprigting van `n 
sierlike en waardige monument by 
Paardekraal by geleentheid van die 
tiende herdenking van die vryheid, na 
vore gekom. In 1889 het Sytze Wierda, 
die ,,Gouvernements 'Tngenieur en 
Architect” opdrag gekry om 'n monu- 
ment te ontwerp wat te staan sou kom 
op die presiese plek waar die histo- 


riese klipstapelings van 14 Desember 
1880 en 16 Desember 1881 plaasgevind 
het. Die klipstapel moes dan ook 'n 
plek binne die spitsboog van die 
monument kry. 

Die tiende jubelfees van die herstel 
van die onafhanklikheid van die Re- 
publiek is in Desember 1891, 53 jaar 
na die Slag van Bloedrivier rondom 
die sierlike monument op Paardekraal 
gevier in die aanwesigheid van meer 
as 10,000 mense. Die ,,oude voortrek- 
kers”, soos M. W. Pretorius, Willem 
du Plooy, Frans Smit en Jan Visser 
het vertellings gegee van hul eie her- 
inneringe van die Slag van Bloedri- 
vier, waaraan hulle self deelgeneem 
het. Om 10.00 vm. het ds. N. J. van 
Warmelo van Heidelberg, wat ook in 
1880 op dieselfde terrein 'n aandeel 
aan die destydse historiese gebeurte- 
nisse gehad het, die geloftediens gelei 
waarna pres. Kruger die inwyding van 
die ,,Gedenkteeken door de Regeering 
tot een Staand Monument opgericht” 
waargeneem en 'n toespraak gehou 
het. 

In sy toespraak het pres. Kruger 
onder andere die volgende gesê: 


,lLet op! Gij schare die hier ver- 
gaderd zijt rondom dit gedenkteeken, 
't welk hier is opgericht als een 
blijvend monument voor ons en het 
nageslacht. Op dit gedenkteeken zijn 
de feiten vermeld waarin Gods hand, 
Gods macht duidelijk zichtbaar en 
kenbaar was in de geschiedenis van 
Zijn volk. Laat ons daarbij stilstaan en 
vasthouden aan de gedachte dat des 
Heeren volk verlost is door Zijn Al- 
machtige hand, om dan nu ook in 
Zijne wegen te wandelen en getrouw 
te blijven. Ten einde elkaar daartoe 
op te wekken, zijn wij hier telkemale 
bijeenvergaderd. Dit feest is dus een 
godsdienstig feest dat God en niet 
den menschen moet worden gewijd. 
Daarvoor moeten we streven en wen- 
schen om onze geloften te betalen en 
in Zijne wegen te wandelen, om dit 
feest waarlijk als een godsdienstig 
feest te vieren. Daartoe heb ik mij 
Voorgenomen om u uit de geschiedenis 
kortelings te wijzen op Gods hand en 
Gods Almacht en dan u voor oogen 
te stellen waarvoor we moeten waken 
en wat onze roeping is.” 

Nadat pres. Kruger vervolgens `n 
treffende oorsig van die geskiedenis 
vanaf die tyd van die Groot Trek tot 
met 1881 en daarna tot op datum 
gegee het, het hy as volg afgesluit: 

me... Dit gedenkteeken verkondigt 
de daden Gods. Wendt uwe aandacht 
daarop en aanschouwd wat er op aan- 
geteekend staat. Ik verklaar dit ge- 
denkteeken als voor u geopend om in 
te gaan met de gedachte om te over- 
wegen Gods hand en macht, waarvoor 
dit gedenkteeken is opgericht.. .” 

Ofskoon die vierde groot amptelike 
Paardekraalfees wat in Desember 
1896 gehou sou word, as gevolg van 
die verwoestende runderpes afgelas 
is en die Regering onder die omstan- 
dighede die burgers aangemoedig het 
om hul plaaslike geloftefeeste by te 
woon, het pres Kruger nogtans die 
geloftefees by Paardekraal bygewoon 
en 'n toespraak gehou. Daarin het hy 
baie sterk om die herdenking van 
Dingaansdag gepleit. Soos by vorige 
geleenthede het hy weer 'n keer die 
geskiedenis vertel, op God se persoon- 
like leiding gewys en menseverering 
verwerp. By dieselfde geleentheid het 
dr. Mansvelt, Superintendent van On- 
derwys, `n toespraak gehou en het die 
bejaarde oud-president M. W. Preto- 
rius, ook 'n paar woorde tot die fees- 
gangers gerig. Die verrigtinge is af- 
gewissel met kinderkore en die aand 
van 16 Desember met `n erediens afge- 
sluit. Ondanks die runderpes en ander 
probleme het die burgers nogtans in 
groot getalle opgedaag na die laaste 
groot Pardekraalfees wat vir 'n hele 
aantal jare hierna op dié historiese 
terrein gevier sou word. Paardekraal 
het dus vanaf 1880 'n belangrike rol 
gespeel in die herlewing van die na- 
koming van die gelofte van 1838 en 


alhoewel die geloftefees van toe af 
`n bykomstige, nuwe inhoud gekry het 


” 


feesvierings in die tagtiger- en die 
negentigerjare by Paardekraal verrei- 
kende invloed op die nakoming van 
die gelofte uitgeoefen. 

ORRELBOUERS EN STEMMERS 


Ons wil graag jong manne oplei as orrelbouers en stemmers. 
Die werk is interessant en bied u 'n geleentheid om die hele 
land te deurreis. Ons bied ook uitstekende voordele soos 'n 
pensioenfonds, mediese bystandsfonds en 'n mededingende 
salaris aan. Persone wat belangstel moet ten minste 'n St. VIII 
sertifikaat hê en verkieslik houtwerk as vak op skool gehad 
het. Rig asseblief aansoeke met volle besonderhede van ouder- 
dom, oplêiding ensovoorts, aan: 


DIE BESTUURDER, 

S.A. ORRELBOUERS (EDMS.) BPK. 
PRETORIASTRAAT 157, 

POSBUS 200, Tel. 76-4844, 

SILVERTON. 
PRETORIA. 

Effe Pakke R53.95. 


Predikantsbeffies R1.50 elk 


Kerkraadspakke klere vanaf R41.50 
Dripdroog Hemde vanaf R3.95 elk. 


POSBUS 638, 


PRETORIA 

ONS BEVEEL AAN DIE ALOMBEKENDE 
MANS-, DAMES- EN SEUNSUITRUSTERS 


Dippenaar en Reinecke 


vir al u benodigdhede in KERKRAADSDRAG, PREDIKANTSTOGAS vanaf 
R40 soos goedgekeur deur die Sinode. 


Pakke met fynstrepie R55.95. ss 


MIN 5 % 
POSBESTELLINGS GENIET ONS ONMIDDELLIKE AANDAG. 

| 
Oopslaan Plastiese Boordjies 75c. 
@ Wit Stikdassies met Band of Vasknyper ' 
teen R1.25 elk. 

Wit Dasse (wasbaar) gewoon of met ! 
vasknyper R2.15 elk. 

KONTANT KORTING 


HOEK KERK EN ANDRIESSTRAAT, 


PRETORIA. 

Die boek Joël staan op 'n merk- 
waardige plek: tussen die agste-eeuse 
profete Hosea en Amos. Die boek self 
bevat geen tydsaanduiding wanneer dit 
geskrywe is of wanneer die profeet 
Joël opgetree het nie. Dit is geensins 
die geval dat die samestellers van 
die profetiese boeke in die kanon net 
van 'n chronologiese beginsel gebruik 
gemaak het nie. Die onderskeid tussen 
die sogenaamde groot profete aan die 
een kant en die sogenaamde klein pro- 
fete aan die ander kant berus op die 
omvang van die werke wat aan hulle 
toegeskryf is. Binne elk van hierdie 
groot gehele van profetiese werke het 
chronologiese gesigspunte stellig `n 
rol gespeel. So weerspieël die volg- 
orde Jesaja, Jeremia en Esegiël tege- 
lyk die volgorde van hul optrede. So 
staan Hosea en Amos naby aan mekaar 
(hoewel Amos voor Hosea opgetree 
het), en Haggai en Sagaria was min of 
meer tydgenote. Maar in die geval van 
die Joëlboek was `n ander faktor aan 
die werk. Tussen Joël en Amos is daar 
bepaalde ooreenkomste jn woordge- 
bruik en gedagtegang. In die laaste 
hoofstuk van Joël (4:16, Afr. vertaling 
38:16) en aan die begin van Amos (1:2) 
kom dieselfde uitdrukking voor: ,,die 
HERE brul uit Sion”. In Joël 4:18 en 
Amos 9:13 word van die eindtyd gesê 
dat die berge sal drup van mos, as 'n 
beeld vir die oorvloed wat die natuur 
sal voortbring. Die persoon wat die 
boeke georden het, het die oordele 
oor die volkere wat aan die begin 
van Amos voorkom, dus gesien as 'n 
ontvouing van die volkeregerig wat 
aan die einde van Joël aangekondig 
word. In Joël 3:4, 19 word 'Titus, die 
Filistyne en Edom uitdruklik genoem 
en in die volkeregedig van Amos word 
Ook 'n strofe aan elk van hierdie 
groepe gewy. 


Die plek waar Joël in die profete- 
boeke ingevoeg is, sê dus niks oor die 
tyd waarin hy opgetree het nie. Om dit 
te bepaal, moet ons van indirekte 


gegewens uit die boek self gebruik 
maak. Die ondergang van Juda en 
Jerusalem lê al ver in die verlede 
(4:1-3), die Babiloniërs wat in 539 hul 
wêreldryk al weer aan die Perse moes 
afstaan, word nie meer genoem nie. 
Die tempel is lank reeds herbou (in 
die jaar 515) en die herstel van die 
mure van Jerusalem onder Nehemia 
in 445 v.C. is ook al `n voldonge feit. 
Die taal van Joël binne die Ou Testa- 
ment wys op `n laat stadium. Joël 
maak ook gebruik van sitate uit 
vroeëre profete, selfs van Obadja (vs. 
17a) wat self nie vroeër as die middel 
van die vyfde eeu v.C. gedateer kan 
word nie. Die gemeente is goed ge- 
organiseer en priester- en offerdiens 
funksioneer vlot — alles wys daarop 
dat ons die optrede van die profeet in 
die eerste helfte van die vierde eeu 
V.C. moet plaas, dit wil sê na 400 v.C. 


Buiten sy naam en sy geskrif weet 
ons van Joël niks nie. Sy vader was 
'n nog meer onbekende Petuel. Die 
naam van Joël beteken ,,die HERE is 
God”. Omdat so 'n naam 'n belydenis 
uitspreek, weet ons darem dit van sy 
ouers, dat hulle gelowiges was wat 
die HERE, die God van Israel, vereer 
het. 


Die boek kan maklik in twee hoof- 
dele ingedeel word, 1-2 wat oor 'n 
groot sprinkaanplaag en droogte han- 
del wat as teken van die nabyheid van 
die ,,dag van die HERE” gesien word, 
en hoofstuk 3 wat oor die dag van 
die HERE self gaan. Die sprinkaan- 
plaag en die droogte was moontlik 
aanleiding vir die profeet se optrede. 
Iets wat in die tyd van die profeet 
plaasgevind het, verkry betekenis vir 
die toekoms, in besonder dié toekoms 
wat God aan die einde van die tyd vir 
sy volk beskik. Die vroeëre profete het 
ook die koms van die dag van die 
HERE verkondig en Joël] wil nou weer 
die volk se aandag vestig op hierdie 
profetewoord wat nog op vervulling 
wag. Tn Joël vind ons 'n eienaardige 

verbinding van `n persoon wat eg 
profeet is, maar in teenstelling met 
die ouere profete ook na aan die kul- 
tus staan, die formele erediens waarin 
die priesters diens gedoen het. Sy 
boek is dan ook 'n profetiese liturgie 
genoem, dit wil sê dat die profeet in 
die kultus opgetree en sy boodskap 
daar in die raamwerk van `n liturgie 
gelewer het. Aan die een kant roep 
hy die volk op tot boete met ween, 
weeklag en vas (liturgiese vorme) en 
aan die ander kant roep hy hulle tot 
innerlike boete wat weer meer ken- 
merkend van die profetiese houding 
is, byvoorbeeld ,,skeur julle hart en 
nie julle klere nie” (2:13). 


Die groot tema van Joël is die dag 
van die HERE. Dit is 'n dag van be- 
slissing vir Israel en die volkere, 'n 
beslissing wat deur die HERE self 
teweeggebring word. Hierdie tema het 
twee kante, wat in die geskiedenis van 
die begrip by die verskillende pfofete 
verskillend beklemtoon is, naamlik 
'n gunstige en `n ongunstige kant vir 
Israel. Volgens die ongunstige inter- 
pretasie sal die volkere op dié dag die 
instrument wees waarmee God sy volk 
sal straf en vernietig; en volgens die 
onsunstige interpretasie sal Tsrael 
deur die HERE gered word wat self 
die aanstormende volkere sal vernieig. 
In die eerste deel van sy boek maak 
Joël van die onheilsboodskap en in 
die tweede van die heilsboodskap vir 
Israel gebruik. 


In die priesterlike kringe is daar te 
veel vertroue op die tora, die wet en 
die vervulling daarvan, geplaas. Die 
verhouding tussen Israel en die ander 
volkere op politieke gebied en die ge- 
ordende godsdiens van die priester op 
godsdienstige gebied is maar net iets 
voorlopigs; op die dag van die HERE 
vind die nuwe en die finale dade van 
God plaas. Die vernietigende sprinka- 
ne en die hongersnood wat ontstaan 
het, is simbole van die vernietigings- 

VRAEBUS..... 


Die suster Babs Grundling van 
Elandstraat 16, Middelburg stel die 
volgende paar vrae: 


1. Het Calvyn ,weggebreek? van die 
hervormde leer en gereformeerd ge- 
word? 


2. Wanneer het die eerste Gerefor- 
meerde Kerk in Holland ontstaan en 
waarom? 


3. Is daar `n Nederduits Gerefor- 
meerde Kerk in Holland waaraan baie 
immigrante behoort het? 


JOH. DREYER 





ANTWOORD: 


1. Calvyn het nie die hervormde 
leer verwerp nie, maar die leer van 


Uit die Kerkgeskiedenis 


die Roomse Kerk, en toe het hy as kerk- 
hervormer die grondslae gelê van die 
leer van die kerkhervorming. Hierdie 
Calvinistiese leer word genoem die 
hervormde, of ook die gereformeerde 
leer. Dit is dieselfde al word ook 
twee verskillende woorde daarvoor ge- 
bruik. Maar hierdie twee woorde be- 
teken dieselfde. Die enigste verskil is 
dat hervormd `n Hollandse woord is, 
terwyl gereformeerd `n ver-Hollandsde 
Franse woord is. Omdat Calvyn `n 
Fransman was, daarom het die Franse 
woord in Holland ingang gevind. 


2. Die eerste Gereformeerde Kerk 
in Holland het ontstaan in 1834 toe 
honderd en dertig lidmate onder lei- 
ding van ds. H. de Cock hulle afgeskei 
het van die Hervormde Kerk vanweë 
die afval van die kerkleer oor die 
kerkbestuur en die reglemente van 

leërs van die vyandige volke wat teen 
Jerusalem opruk. Die vrome, gods- 
dienstige selfversekerdheid van die 
Jerusalemmers moet hiervan kennis 
neem. Die oordeelsdag wat aan kom 
is, sal net deur volkome bekering, 
,met die hele hart”, vir Israel `n 
dag van redding kan word. Om net 
formele godsdienstige rites te hou, 
sal niks baat nie. Die ware bekering 
beteken om na die prediking van die 
profeet oor die dag van die HERE te 
luister en met vrees en bewing te wag 
op die dade van God aan Jerusalem. 
Die Jerusalemmers moet hulle op God 
oriënteer. Hy kom gewis, en deur die 
uitstorting van sy (Gees sal Hy sy 
gemeente self omvorm tot `n volk wat 
eendragtig met Hom verbonde sal 
wees en bly (2:26vv.). Dan sal daar op 
die berg Sion en in Jerusalem ont- 
koming wees en redding vir elkeen 
wat die Naam van die HERE aanroep 
(2:32). Teenoor die redding van Israel 
staan die strafgerig oor die volkere 
(3:1vv.). Wanneer die HERE hulle 
vernietig het, gaan woon Hy op Sion 
en ervaar sy volk, wat met soos die 
ander volkere die oordeel verdien het, 
die barmhartigheid van die Verbonds- 
god. Daar sal die HERE 'n ,,toevlug 
wees vir sy volk en 'n skuilplek vir 
die kinders van Israel” (38:16). 

Die oproep om die komende barm- 
hartigheid van God tegemoet te leef, 
kon, as dit gehoorsaam word, in die 
woorde van Luther nie anders as om 
Israel op die toekoms van Christus 
voor te berei nie. Die profeet Joël 


1816 en die invoering van die evange- 
liese Gesange. Toe is gestig die Chris- 
telike Gereformeerde Kerk. In 1886 
het `n tweede afskeiding plaasgevind 
onder leiding van dr. A. Kuyper en 
na 'n vereniging met 'n deel van die 
Christelike Gereformeerde Kerk is ge- 
vorm die Gereformeerde Kerke. Hier- 
die afskeiding was die gevolg van 
ontevredenheid met die geestelike en 
reglementêre toestand van die ou 
historiese kerk van Nederland. 


3. In Nederland is daar geen Neder- 
duits Gereformeerde Kerk nie, nou 
nie en vroeër ook nie. Behalwe aan 
ander kleiner en onbekender Holland- 
se kerke behoort die kerkse Hollandse 
immigrante almal aan Of die groot 
Hervormde Kerk in Nederland 6f aan 
een van die kleiner Gereformeerde 
Kerke aldaar. 





sou seker nie kon droom op watter 
grootse wyse God self sy Woord in 
vervulling sou laat gaan nie, nog dat die 
nuwe daad van God die ander volkere 
nie sou uitsluit nie, maar sou insluit. 
Na die koms van Christus word Gods- 
volk en heidene nie langs nasionale weë 
geskei nie. In die finale dag van die 
HERE kom daar wel 'n skeiding: die 

skeiding tussen geloof en ongeloof, 
tussen hulle wat die ware Israel is en 
die wat die profetiese oproep om by 
die volk van God te behoort, nie aan- 
geneem het nie. Almal wat Hom aan- 
roep sal Hy deur sy Woord en Gees 
redding en vernuwing skenk; hulle sal 
sy volk wees, en Hy sal vir hulle God 
wees. 





VAKANSIEWOONSTELLE 
WARMBAD 


Keurige vakansieverblyf vlak- 
by die Minerale Bad. Verskil 
lende tipe woonstelle (2 tot 
7 beddens) elk met badka- 
mer, kombuis, oop Stoep en 
gratis motorafdak; grasperke 
en braaivleisplekke. Woon- 
stelle daagliks skoongemaak. 
Besonder lae buitenseisoen- 
tarief. Toerusting: Beste ge- 
halte meubels: ingeboude kle- 
rekaste en kombuiseenhede; 
elektriese stowe, ketels en ys- 


kaste: beddegoed, kookge- 
reedskap en eetgerei word 
volledig voorsien. Brosjure 


gratis beskikbaar. 


SPA-VISTA 
VAKANSIEWOONSTELLE 
Voortrekkerstraat 65, 
Telefoon 535, Warmbad, Tvl. 

(21) AS TOERIS DEUR ISRAEL, 
LAND VAN DIE BYBEL 


Eintlik kan 'n mens kwalik 'n arti- 
kel skryf oor Jerusalem! Mens kan, al 
skryf jy 'n dik boek, slegs IETS sê 
oor hierdie stad. In hierdie lig moet 
ons opmerkings oor die heilige stad 
in hierdie artikeltjie gesien word. 
Mens moet daaraan dink dat die ge- 
skiedenis van Jerusalem dateer lank 
voor die dae van vader Abraham! 





DR. P. J. THEO KOEKEMOER 





`n Hedendaagse besoeker aan Jerusa- 
lem veronreg homself indien hy nie 
vooraf hom vergewis (deur vooraf te 
lees), oor dic grond waarop hy gaan 
loop nie. Dit is inderdaad die hoogte- 
punt van mens se besoek, nie alleen 
aan Israel nie, maar aan al die Bybel- 
lande, om Jerusalem te betree. Die 
psalmberyming van Totius, digter by 
die grasie van God, het die Bybel 
woord in Psalm 21, wonderskoon ver- 
klank: 


,Ek was verheug toe die geluid 
weerklink het bo die ruimtes uit: 
Kom, laat ons optrek hiervandaan, 
om na die Heer se huis te gaan. 

O Heilige stad, gelukkig oord, 
ons voete staan nou in jou poort. 
Jerusalem, waar al die stamme 

op Gods bevel hul feesdag hou, 
Jerusalem is goed gebou, 

En glinster in die son se vlamme.” 


Jerusalem is een van die oudste en 
beroemdste stede in die hele wêreld. 





JERUSALEM 





'n Blik op Jerusalem vanaf die Olyfberg. ,Bid om vrede van Jerusalem; mag 
hulle wat jou liefhet, rustig lewe; mag daar vrede wees in jou skanse, rus in 
jou paleise.” (Psalm 122:6, 7). 


Vir duisende jare is dit 'n bedevaart- 
stad van drie godsdienste: Jode, Chris- 
tene en Mohammedane. Selfs by hei- 
dene was die stad `n voorwerp van 
bewondering. Die Romeinse admiraal 
Plinius het gesê: ,,Jerusalem is die 
beroemdste stad in die hele Ooste.” 
Professor Johannes de Groot het so in 
vervoering geraak dat hy geskryf het: 
Tien dele skoonheid het neergedaal 
op die aarde; Jerusalem het nege ont- 


Jerusalem:- ,,Rondom Jerusalem is berge; so is die Here rondom sy volk van 
nou af tot in ewigheid.” (Psalm 1252). 


vang en die res van die wêreld een.” 
Dis natuurlik nie waar nie — dis slegs 
die uitroep van `n mens wat vir 'n 
oomblik oorstelp is oor wat hy sien. 


Die Ou Testament laat mens dink 
dat Jerusalem in die tyd voor koning 
Dawid reeds bekend was onder die 
naam Jebus, dit wil sê, voor 1000 jaar 
voor Christus (Rigters 19 verse 10 en 
11). Ons weet egter uit die 1887 op- 
grawings langs die Nyl, by 'Telel- 
Amarna in Egipte, waar daar diploma- 
tieke korrespondensie uit die 15de 
eeu voor Christus blootgelê is, dat 
Jerusalem toe reeds bekend was as 
,Oeroesalim”. Praat ons van Jebus, 
gaan ons sommer baie ver terug, tot 
in die tyd na Noag! Onder die af- 
stammelinge van Noag se seun Gam, 
word Kanain genoem en onder die 
seuns van Kanain die Jebusiete. Hulle 
is 'n Kanai#nitiese volkstam wat die 
Israeliete in die land Kanain aange- 
tref het toe hulle ongeveer 1300 jaar 
voor Christus die land binnegetrek 
het. Hulle koning, Adonibesek, is deur 
Israel verslaan (Josua 10 verse 1-15). 
Die Jebusiete wat in die suide van die 
land gewoon het, het egter hulle ver- 
naamste vesting, Jerusalem (Jebus), 
nog drie eeue lank, behou. Koning 
Dawid het ongeveer 1000 jaar voor 
Christus die stad verower. Uit ge- 
noemde Tel-el-Amarna briewe blyk dit 
dat in die 15de eeu voor Christus, dus 
lank voor Josua en Dawid, Oeroesa- 

Verlede jaar het 
ek uitgeput van my 
vakansie teruggekom...” 


Verlede jaar het ek en `n vriendin per 
motor gaan toer, maar daar was soveel 
probleme dat ons dit halfpad laat vaar het. 
Onbevestigde besprekings, vol hotelle, 
vergeefse foonoproepe. En die eindelose 


Vanjaar het ek 
heerlik ontspan op 
'n sorgvrye SASTOER” 


Alles gereël met een besoek aan die S.A.Spoorwegreisburo. 


Maar vanjaar was dit `n heel ander storie. 
Ek het op `n onvergeetlike $isE gegaan 
Wildtuin toe en terug — in leunstoelgemak 
en met alles vir my gedoen! 

En alles gereël met net één besoek aan 





bestuurdery! Nooit weer nie!” het ek gesê. 


die S.A. Spoorwegreisburo”? 





Nog $ASTOERE: 


Vanaf Johannesburg na Durban oor Mont-aux- 
Sources (Drakensberge) —3 dae - R44,00. Na 
Durban deur die Nasionale Krugerwildtuin, 
Swaziland en die Hluhluwewildreservaat— 6 dae — 
R128,00. Na Kaapstad oor die Drakensberge, 
Pietermaritzburg, die Transkei en die Tuinroete — 
7 dae — R13s,00. Na Oos-Transvaal, oor die Kruin- 
roete, Phalaborwa, die Nasionale Krugerwildtuin 
(insluitende die sentrale deel) en terug na Johannes- 
burg -— $ dae —- Ro9s,oo. Na die Nasionale Kruger- 
wildtuin en terug — 4 dae — R77,00. Na die Willem 
Pretoriuswildtuin, Lesotho en die Golden Gate 
Hoogland Nasionale Park en terug - s dae —- R8,00. 


Vanaf Durban na Johannesburg oor Mont-auX- 
Sources (Drakensberge) — 3 dae - R44,00. Na 
Johannesburg deur die Hluhluwewildreservaat, 
Swaziland en die Nasionale Krugerwildtuin —-6 dae — 
R128,00. Na Kaapstad deur die Transkei, die 
Tuinroete en Wes-Kaapland - $ dae — R99,00. Na 


Kaapstad met die Suidkus langs, die Transkei, die 
“Tuinroete, Plettenbergbaai, Oudtshoorn (volstruis- 
boerdery en Kangogrotte) en Wes-Kaapland — 7 
dae — R145;00. 


Vanaf Kaapstad na Durban deur Wes-Kaapland, 
oor die Tuinroete en die Transkei - s dae - R99,00. 
Na Durban deur Wes-Kaapland, oor Oudtshoorn 
(volstruisboerdery en Kangogrotte), Plettenbergbaai, 
die Tuinroete, die Transkei en die Suidkus van 
Natal —7 dae —-R14s,o0. Na Johannesburg deur die 
Tuinroete, die Transkei, Pietermaritzburg en die 
Drakensberge - 7 dae - R13s,00. Daar's ook talle 
dag- en halfdaguitstappies vanaf Kaapstad. 


Vanaf Windhoek na die Nasionale Etoshawildtuin — 
s dae — R$8,o0. Na Walvisbaai en Swakopmund —3 
dae — R7o,oo. Halfdagtoer deur Windhoek — R4,00. 


Vanaf Port Elizabeth. Halfdagtoer na die 
Nasionale Addo-Olifantpark en terug - R2,so. 


Op lang toere is verblyf, etes en ekskursies by die 
reisgeld ingereken. Dubbelkamers en hutte word 
gedeel. As daar enkelakkommodasie is, kos dit `n 
weinig ekstra. Toergangers kan ook vooraf reël om 
tussenstedelike toere by enige erkende stopplek te 
begin of te beëindig — of om dit te onderbreek en 
met `n volgende toerbus verder te reis. Vertrekke 
word gewaarborg. 


Vir volle be- 
sonderhede 
raadpleeg u 
naaste S.A. 
Spoorwegreis- 
buro (daar is 
kantore in al die 
hoofsentrums), u 


plaaslike stasic- WERE EES WETE ME WERS |— RR 
ve SASIOERE SI 
reisagent. s7] 

VERSEKERAARS B 


Tel. 48-5020 


VOLLEDIG BEPLANDE LEWENS- 
VERSEKERING VERSKAF GEMOEDSRUS 

doe veilig is 
U gesin? 


RENTMEESTER 

u help om 
volkome rekenskap 
te gee van u 
rentmeesterskap 





EPERK 


Hoefkantoor: Rentmeastergebou, Bosmanstraat 219, Pretoria. 

'N GROOT BELEGGING 


Ja, na die koop van 'n 
huis is die aankoop van 
'n nuwe motorkar waar- 
skynlik die grootste be- 
steding van geld wat u 
in 'n leeftyd sal maak. 
Die handelaar by wie u 
koop, behoort 'n onbe- 
rispelike reputasie te hê. 
Ons is op reg trots op 
ons s'n — 53 jaar lank 
reeds dien ons die mo- 
tor publiek van Pretoria. 





CHEVROLET DE VILLE — CONSTANTIA — 
KOMMANDO — CHEVROLET 4100 — 3800 — 
2500 — FIRENZA — OPEL MANTA 





Arcderson ' Fiitton 
Pretoriusstraat 405 ... RA NM ref48-261) 
Hildastraat 427, Hatfield ...... a. He. warrileld 76971 

JERUSALEM 
] Vervolg van bladsy 19 


liem 'n vassaalstad van Egipte was, 
waar 'n Egiptiese prefek, Abdi-Taboe, 
gewoon het. Die Jebusiete wat Oeroe- 
salim tydelik beset en beheer het, het 
die naam Jebus aan die stad gegee, 
maar koning Dawid het, toe hy die 
stad tot hoofstad van sy ryk gemaak 
het, weer die ou naam Oeroesaliem 
(Jerusalem) daaraan teruggegee. Dit 
dien ook vermeld te word dat die stad 
op 'n inskripsie van die Assiriese ko- 
ning Sanherib, Oeroesalimmoe ge- 
noem word (700 voor Christus). Die 
Israeliete het die stad genoem Jeroe- 
sjalajim wat in ons taal ,,Jerusalem” 
geword het. 


Die oudste Jerusalem was volgens 
die oudheidkenner, G. A. Smith, waar- 
skynlik 'n klein toringvesting gebou 
deur skaapwagters op die heuwel Ofel, 
waarop Miga 4 vers 8 miskien sin- 
speel. ,En jy, skaapstoring, Heuwel 
van die dogter van Sion, na jou sal dit 
kom, ja, die vroeëre heerskappy sal 
kom, die koningskap vir die dogter 
van Jerusalem.” Skaapstoring is 'n 
eienaam in Genesis 35 vers 21; dit is 
'n bolwerk wat waghou oor 'n weiveld 
rondom, (vergelyk 2 Kronieke 26 vers 
10) maar het hier betrekking op die 
verlate Sionsberg (in die tyd van die 
ballingskap) wat weer sal waghou oor 
die volk, as kudde, rondom, oor Je- 
rusalem. ,Die vroeëre heerskappy” 
word bedoel die van Dawid en Salomo, 
wat in verheerlikte vorm sal verskyn. 
Deels is hierdie vers vervul by die 
terugkeer uit die ballingskap, ten 
volle sal dit egter in Messiaanse sin 
in Christus vervul word. 


Hierdie stad, miskien slegs `n 
skaapstoring in sy oorsprong, het eg- 
ter gegroei en geword tot wat in 
Mattheus 27 vers 53 genoem word 
,die heilige stad” en in Psalm 48 
vers 2 ,die stad van onse God”. 


Aanskou die stad met skanse, 
paieise, toringtranse — 
hoedat hul pryk met nuwe prag. 
En meld dit aan die jong geslag: 
Die God is onse God, en Hy 
sal tot die dood toe ons gely.” 
(Beryming Psalm 48 vers 5B). 


j Mens dink ook aan 1 Konings 8:29, 
in die rede en gebed van Salomo by 
die inwyding van die tempel: ,,Sodat 
u 0ë oop mag wees nag en dag oor 
hierdie huis, oor die plek waarvan U 
gesê het: My Naam sal daar wees! .. .” 


Nader mens Jerusalem, dan sien jy 
reeds van ver die berge, nie berge 
Soos ons berge nie — ons sou dit 





Jerusalem: Die Olyfberg gesien vanaf die tempel-area. Op die agtergrond die 
kerk ,,Dominus Flevit”, die kerktoring van die ,,Kerk van Hemelvaart” en regs 
die ,,Kerk van Maria Magdalena.” 


heuwels noem. In jou gedagtes speel 
dan die Skrifwoord: (Psalm 125:2). 


Rondom Jerusalem is berge; 

so is die Here rondom sy volk 

van nou af tot in ewigheid.” 
OF 


,Die hoë berge is 

net soos 'n vaste skans 

rondom Jerusalem: 

geen vyand het daar kans. 

So is die Heer rondom. 

Sy volk in ewigheid — 

'n berg wat vas bly staan 

in dag van storm en stryd.” 

(Beryming Psalm 125). 

(Word vervolg.) 


Die kerk is die enigste instftuut, 
wat die wêreld, ook die huidige uit- 
siglose wêreld, kan genees — Hoe 
grondig moet die kerk egter verander 
om dit waar te maak. 


— Prof. H. Kraemer. 


U het ons geroep deur u Woord, 
deur u dade, deur u dood en u lewe, 
deur u nederdaling en u hemelvaart; 
U roep ons dat ons tot U sou terug- 
keer. 

U het uit ons 0ë weggegaan — SO- 
dat ons in onsself sou inkeer, in ons 
hart, om U daar te vind. 

U het heengegaan en tog is U hier, 
U wou nie langer by ons wees nie, 
en tog het U ons nie verlaat nie. 


Augustinus. 


Elkeen wat geweld tot sy metode 
uitgekies het, moet onverbiddelik die 
leuen tot sy beginsel kies. 


— Alexander Solzjenitsyn. 

Word afgelewer en opgerig op 
enige dorp en plaas. 


PRYSE NA ELKEEN SE 
VERMOEË. 


Pryse en Katalogus 
Op aanvraag! 


d. P. Ê. ROODE 


POSBUS 163 — FOON 308 
ERMELO 





- rm me 


Die Hervormer, Desember 1973, bladsy 21 


ONS EN DIE SENDING. .... 
REG VERSTAAN 


Die wêreld daar naby Bizana het 
my baie laat dink aan Gen. 1. Die 
wêreld was woes en leeg! 


Gedurende die Junie-Julie skoolva- 
kansie moes ek 'n opfrissingskursus 
vir Bantoeleraars in Natal en die 
Transkei aanbied. Dit is gedoen naby 
Bizana, ongeveer 34 kilometer van 
Port Edward af. 





PROF. DR. D. J. BOOYSEN 





Nou, ek wil die leser nie vermoei 
oor al die werk wat gedoen is nie, 
maar ek wil tog 'n paar sakies onder 
die aandag bring. Dit is nie maklik 
om die evangelie aan die Bantoebe- 
volking te bring nie! By die bespre- 
king van verskillende praktiese aan- 
geleenthede het dit telkens duidelik 
geword. Die bewussyn van die korrekt- 
heid van ons kerklike beleid in die 
sending het sterk na vore gekom. As 
iemand wat die Bantoe nie deur-en- 
deur ken nie, die evangelie gaan ver- 
kondig aan hulle, sal daar oneindige 
struikelblokke in sy pad kom. Meto- 
dies is ons dus korrek waar ons 'n 
beleid volg van hul eie mense wat die 
evangelie aan hulle bring. Dit is 'n 
gevolgtrekking, maar waarop bou 'n 
mens so `n veronderstelling? 


Kyk na die geval van die kerklike 
tug. Daar is ietterlik dae oor gepraat. 
Om een probleem te noem. 'n Swart- 
man kom te sterwe. Hy laat `n wedu- 
wee agter. Maar nou moet rekening 
gehou word met die tradisie. Die 
tradisie bepaal dat die volgende broer 
die weduwee (en gesin) moet onder- 
hou. Pragtige barmhartigheidsdiens 
nie waar nie! Ja, maar daar hou dit 
nie op nie. Die man wat nou verant- 
woordelik is vir die versorging van die 
weduwee kry hierdie weduwee dan 
eintlik as vrou en kinders word ge- 
bore! Hoe swaar die las mag druk — 
nou ja, dit is blykbaar altyd oorkom- 
baar! Wat van die kerklike tug? Nee 
sê een, as jy kerklike tug wil toepas, 
is die helfte van my gemeente onder 
die tug! Wat word gedoen? Die saak 
kan nie so gelaat word nie? Nee, daar 
word baie gepraat met die mense. Ge- 
slagte se oortuigingswerk lê nog 
voor 


Maar eintlik is oplossing gevind — 
een ou wyse het gesê, ja, daar is baie 
sulke gevalle in al die gemeentes. 
Wat doen jy? Nee, die weduwees, 
hulle bly katkisante. Hulle katkiseer 
tot wie weet wanneer toe, maar ge- 
leentheid om belydenis van geloof af 
te lê, kry hulle nie. Die dag as sy 


anders besluit of dalk wettig in die 
huwelik tree, dan kan sy belydende 
lidmaat word. 


Nou wat het ek daarop te sê? Nee 
dis reg! Katkisasie beteken onderrig 
ook in die regte lewenswandel en 
totdat `n persoon nie bereid is om 
reg te loop nie, moet sy nie toegelaat 
word om belydenis van geloof af te 
lê nie. 


Maar daarmee is die probleem half- 
pad opgelos. Mag ons die kinders uit 
SO `n verbintenis doop? Wat doen `n 
mens? Die kind moet gedoop word — 
doen ons dit nie, doen andere dit! 


Dan moet hulle dit maar doen maar 
die regte hantering van die situasie 
sal beteken dat die kind moet wag 
totdat die moeder belydenis van ge- 
loof afgelê het, of totdat die kind self 
eendag belydenis van geloof kan aflê. 


Ag ja — drie eeue — en ken ons 
hulle regtig? Hier is nie sprake van 'n 
,generation gap” nie — dit is 'n ga- 
ping van eeue! Nou is die berig al 
reeds te lank — daar is nog soveel 
ander dinge! In ons volgende uitgawes 
leer u iets meer van die geskiedenis 
van die sendingwerk van ons kerk 
deur dr. H. G. van der Westhuizen. 
Geniet dit! 





HERDERLIKE SKRYWE 


VAN DIE KOMMISSIE VAN DIE ALGEMENE KERKVERGADERING 
VAN DIE NEDERDUITSCH HERVORMDE KERK AAN AL DIE 
LIDMATE VAN DIE KERK OP DIE GRENSPOSTE. 


Geagte broeders — Namens die kerk 
groet ons u. Die afstand wat ons skei, 
is nie so groot dat die bande van 
geloof en liefde, en ook die bande van 
bloed, dit nie kan oorbrug nie. Ons 
groet u as geloofs- en volksgenote en 
as bloedverwante. Die kerk sien graag 
dat dit met u goed gaan na die lig- 
gaam en na die gees. Die predikante 
wat u kom besoek en u met Woord 
bedien, tree dan ook op namens die 
hele kerk. 


Ons hoef u nie daaraan te herinner 
dat u inspanning vir die veiligheid van 
ons land u familie en u volk ten nou- 
ste raak nie. Omdat die evangelie die 
beste gedien word waar daar vrede en 
orde is ,het u taak ook noue verband 
met die kerk. Deur die nougesette uit- 
voering van u taak dien u dus ook die 
bevordering van die evangelie. Daar- 
om roep ons u op om sterk te staan 
in die geloof en u taak as burger ge- 
trou, gehoorsaam en gelowig uit te 
voer. 


U is toegerus met wapens en kennis 
as verdedigers van ons vaderland. Ook 
as gelowiges moet u toegerus wees. 
Lees in Efesiërs 6:11-18 wat die wa- 
pens is wat God aan sy kinders gegee 
het, en onthou daar is geen beter 
wapens nie. Die stryd wat u stry, is 
'n onderdeel van 'n magtige stryd wat 
oor die hele wêreld woed. Dit kan ons 

nie beter beskryf as wat die apostel 
Paulus dit gedoen het nie: ,,Want ons 
worstelstryd is nie teen vlees en bloed 
nie, maar teen die owerhede, teen die 
magte, teen die wêreldheersers van 
die duisternis van hierdie eeu, teen 
die bose geeste in die lug. Daarom, 
neem die volle wapenrusting van God 
op, sodat julle weerstand kan bied in 
die dag van onheil en, nadat julle alles 
volbring het, staande kan bly.” 


Alleen deur sterk te bly in die ge- 
loof, kan u elke dag doen wat van u 
verwag word. U veg vir meer as veilige 
grense. U veg vir die waarheid en vir 
reg. U kan reken op die voorbidding 
van die kerk vir uself en vir almal 
Saam met u. 


ONTHOU: 
U is lidmaat van die kerk. 
U is lid van die Afrikanervolk. 
U is lid van 'n huisgesin. 
Verteenwoordig hulle almal met eer. 
Ons bid u toe die genade, barm- 


hartigheid en vrede van die Vader, 
Seun en Heilige Gees. 


J. P. OBERHOLZER, Voorsitter. 
P. M. SMITH, Skriba. 
Posbus 2368, 


PRETORIA. 
31 Oktober 1978. 


















































UIT GEMEENTES..... 
Kerk vir 


Salisbury 


Rhodesië en sy mense 


Rhodesië se grondgebied strek vanaf 
die noordelike oewer van die Limpopo- 
rivier tot aan die suidelike oewer van 
die Zambezi-rivier en beslaan 'n opper- 
vlakte wat ongeveer met dié van 
Transvaal gelykstaan. 


In die noorde word Rhodesië deur 
Zambië begrens, aan die Weste deur 
Botswana en aan die Ooste en Noord- 
Ooste deur Mosambiek. 

Die totale blanke bevolking tel on- 
geveer 260,000 wat 'n raps minder is 
as die blankebevolking van Pretoria. 
Saam met die blankes in Rhodesië 
woon ook 5 miljoen nie-blankes wat 
in verhouding van blank teenoor nie- 
blank op 1 teen 20 te staan bring. (In 
die Republiek van S.A. is die verhou- 
ding ongeveer 1 teen 3). 


Van die 260,000 blankes in Rhodesië 
is ongeveer i0% (26,000) Afrikaners 
wat hulle rol vanaf die plaas, indus- 
trie, sakewêreld, onderwys tot in die 
Parlement speel. 


Die stedelinge woon in die 4 stede, 
naamlik Salisbury in die Noorde, Bula- 
wayo in die Weste, Umtali in die Ooste 
en Gwelo in die Middellande terwyl die 
dorpenaars in sowat `n 40-tal dorpies 
en gehuggies oor die land versprei is. 


Die Rhodesiese Hervormde Kerk 
(a) Die Naamsverandering 


In `n land waar die ampstaal een- 
talig, bngels, is, word dikwels pro- 
bleme ondervind om bepaalde begrip- 
pe en veral name uit Afrikaans in 
Engels te vertaal. So is dit dikwels 
vir die gebore Engelssprekende Rho- 
desiër en die Engelstalige pers `n 
worsteling om afsonderlike vertalings 
vir .,Nederduitsch Hervormde” en 
Nederduitsch Gereformeerde” te 
vind. Die resultaat was dat telkens na 
beide kerke as die ,,Dutch Reformed 
Church” verwys is. Hierdie vertaling 
het weer by baie van die Afrikaans- 
sprekende Rhodesiërs verwarring ge- 
skep, veral as die 2 kerke anderslui- 
dende verklarings of standpunte in die 
openbaar gestel het. 


Die verandering van die naam van 
die Ring van Rhodesië na die Rhode- 
siese Hervormde Kerk (Rhodesian 
Reformed Church”), het hierdie las- 
tige vertalingsprobleem te bowe ge- 
kom. 


(b) Die 34 Kombinasies 


Die Rhodesiese Hervormde Kerk be- 
staan tans uit 12 gemeentes wat in 
3 kombinasies georganiseer is. Hierdie 
drie kombinasies bestaan elk uit on- 


geveer 300 belydende lidmate en 100 
dooplidmate. 

In die Weste lê die Bulawayo-kom- 
binasie wat strek vanaf Shabani, 


Gwelo en @ue-@ue in die Middelande 

Oophand- 
finansiering 


Santam Bank verskaf krediet met 'n oop 
hand. Kom, gebruik dit nog vandag. 
LENINGS op kort- en mediumtermyn teen 
die laagste koerse. 

VERBANDE 

DIE KERK IN 
SALISBURY 

oor Bulawayo tot by Wankie in die 
Noord-Weste. Rofweg gereken beslaan 
hierdie kombinasie 'n straal van onge- 
veer 350 km. Hierdie kombinasie is 
nou bykans 1 jaar vakant. 


In die Ooste en Suide lê die Umtali- 
kombinasie wat geografies strek vanaf 
Mrewa in die Noorde (300 km. Noord- 
wes vanaf Umtali), oor Umtali en 
Chipinga in die Ooste tot by For: 
Victoria en Nuanetsi (100 km. Noord 
van Beitbrug) in die Suide. 


Die noordelike en suidelike preek- 
plekke vir ds. F. J. Boshoff, wat hier- 
die kombinasie die afgelope 2 jaar 
behartig, is ongeveer 13800 km. van 
mekaar verwyder. 


In die Noorde 1ê die Salisbury-kom- 
binasie wat geografies strek vanaf 
Umvuma in die Suide, oor Salisbury 
en Gatooma in die Middellande (140 
km. Wes van Salisbury) tot by Mangu- 
la en Kariba in die Noorde — `n 
afstand van sowat 700 km. 


In hierdie kombinasie vorm Salis- 
bury met sy 200 belydende lidmate en 
100 dooplidmate die sentrum. 


Die Gemeente Salisbury 


Die gemeente is in 1931 onder lei- 
ding van ds. P. J. J. Venter gestig 
en het in 1950 die huidige kerksaaltjie 
betrek. 


Die kerksaaltjie wat sitplek bied aan 
120 mense, is geleë in die voorstad 
Hatfield, ongeveer 16 km. suid van 
die middestad. Soos dit op meegaande 
foto weerspieël word, het die hand 
van die tyd ook al oor hierdie ge- 
boutjie gegaan. Sy armoedige voor- 
koms en swak fasiliteite het al daar- 
toe gelei dat lidmate verkies om hu- 
in ander sentraal geleë en beter toege- 
weliksbevestigings en begrafnisdienste 
ruste kerkgebouec in Salisbury te reël. 


Die ongunstige geografiese posisie 
van die kerksaaltjie is een van die 
redes wat daartoe aanleiding gegee 
het dat die beplanning van 'n nuwe 
kerkgebou begin is. As gevolg van die 
snelle ontwikkeling van Salisbury se 
nuwe woongebiede in Noordelike en 
Oostelike rigtings, woon die meeste 
lidmate in die stad verder as 20 km. 
van die kerksaaltjie. Daarbenewens is 
die geboutjie sé weggesteek in 'n dool- 
hof van strate en draaie dat nuwe in- 
trekkers en besoekers met moeite aan- 
wysings kan volg om die geboutjie op 
te spoor. 

'n Gebou se voorkoms en geogra- 
fiese posisie is nie genoegsame redes 
vir 'n gemeente om na ander gemeen- 








EE 


Salisbury se huidige kerksaal. Links op die voorgrond staan een van die twee 
bussies wat aangekoop is om koshuiskinders by die kerk te besorg. 


tes te gaan en hulp te vra vir die op- 
rigting van 'n nuwe gebou nie. Daar 
moet swaarder oorwegings in so 'n 
saak voorgelê word. Salisbury-gemeen- 
te kan dit doen 


Die eerste oorweging is dat die 
kerksaaltjie te klein en geheel en al 
ondoeltreffend seword het. Die week- 
likse eredienste se gemiddelde by- 
woningsyfer is 110 terwyl daar al tot 
162 persone by nagmaalsvierings in 
die gebou met sy 120 sitplekke inge- 
pas is. Die gebrek aan ruimte het nou 
die onrusbarende verskynsel te voor- 
skyn laat tree dat ouers by nagmaals- 
vierings en selfs by weeklikse ere- 
dienste die kinders tuis laat bly. Dit 
kan alleen afbrekende invloed op die 
geloofslewe van `n gemeente hê. 


Hierbenewens bied die kerksaaltjie 
nie genoeg ruimte vir die kategese- 
klasse nie. Die 72 kinders is in 9 
klasse ingedeel waarvan 2 buite op 
die stoep hulle werksaamhede moet 
voortsit. In reën en koue weer neem 
hulle hul toevlug tot die 2 bussies wat 
aangekoop is om kinders uit 'n vyftal 
koshuise in die stad na die kerkgebou- 
tjie te vervoer. 


Salisbury is die hoofstad van Rho- 
desië en huisves die helfte van die 
aantal blanke inwoners van Rhodesië. 
Hierdie feit bied opsigself besormdere 
geleenthede en verantwoordelikhede 
aan die gemeente. 

Omdat Salisbury-stad in Rhodesië 
sentraal geleë is, bring dit mee dat 
breëre kerklike aktiwiteite meestal in 

Salisbury plaasvind. Die Ringskom- 
missie, die Streeksbestuur van die 
RH.S.V., die Ringsjeugraad en toe- 
komstige kategete-kongresse vind in 
die reël in Salisbury plaas. Hierdie 
kerklike aktiwiteite lê die verpligting 
op Salisbury om geriewe te voorsien 
wat funksioneel-doeltreffend is om die 
kerk in breëre verband ten dienste te 
wees. 

Salisbury as die grootste stad in 
Rhodesië, lok met sy vinnig ontwikke- 
lende industrieë talle nuwe intrekkers 
— 00k uit Suid-Afrika. Dit skep outo- 
maties vir die gemeente 'n groei- 
potensiaal waarvoor daar, wat kerklike 
fasiliteite betref, voorsiening gemaak 
moet word. 

Met die aanvanklike onsekerheid 
wat posgevat het by sommige lidmate 
sedert Rhodesië se Eensydige Onaf- 
hanklikheidsverklaring in 1965, het 
die lidmaatgetalle `n effense daling 
getoon. Die onsekerheid het die afge- 
lope 2 jaar begin plek maak vir her- 
nude vertroue in die stabiliteit en 
groei van Rhodesië en tans word weer 
'n stadige maar sekere toevloei van 
lidmate bespeur. Die steeds groeiende 
industrie wat meer en meer werkge- 
leenthede skep, staaf hierdie verwag- 
ting op 'n steeds groterwordende toe- 
vloei van lidmate na Salisbury. 

Naas die ondoeltreffendheid van die 
huidige kerksaaltjie en die optimis- 
tiese kanse op `n groei in lidmatetal, 
maak die steeds groeiende boukoste 

VROUERUBRIEK..... 


18. Jacobina Geerards, eggenote van 
ds. Salomon van Echien: 


Mev. Jacobina van Echten, gebore 
Geerards, eggenote van ds. Salomon 
van Echten, het in November 1732 in 
Kaapstad aangekom. Nadat Salomon 
van Echten, wat in 1706 in Haarlem 
gebore is en in Leiden en Groningen 
gestudeer het, in 1728 sy proponents- 
eksamen afgelê maar intussen nie ʼn 
beroep gekry het nie, het die Klassis 
van Amsterdam hom in 1732 as predi- 
kant vir die Kaap beroep. Nadat hy 
in die huwelik getree het, het hy en 
sy vrou in die loop van dieselfde jaar 
met die Carssenhof na die Kaap ver- 
trek. 








H. M. REX 





Nadat ds. Van Echten sy eerste 
preek aan die Kaap op 30 November 
1732 gehou het, het hy en sy eggenote 
hulle op Stellenbosch gaan vestig waar 
sy bediening van die gemeente kort 
daarna 'n aanvang geneem het. 


Toe die 26-jarige ds. Van Echten en 
sy eggenote in Desember 1732 hul in- 
trek geneem het in die pastorie op die 
hoek van Ryneveld- en Dorpstraat, 
waar Hofmeyerhuis tans staan en 
waarin hul voorganger, ds. Beck, van- 
af 1704 tot 1726 gewoon het, het die 
jeugdige en onervare egpaar sake in 
die gemeente in 'n treurige toestand 
aangetref. Ofskoon bekwame ouder- 
linge en getroue diakens die gemeen- 
telike belange tydens die sesjarige 
vakature na die beste van hul vermoë 
behartig het — soos wat telkens in 
ons volksverlede in vakante gemeentes 
gebeur het en nog steeds gebeur — 
was daar tog 'n aantal sake wat die 
dringende aandag van ds. Van Echten 
en sy eggenote vereis het. 


Ds. Van Echten het uit een van die 
deftigste patrisiërgeslagte van Haar- 
lem afgestam. Daarbenewens was hy 
'n idealistiese jongman wat in al sy 
doen en late die toonbeeld van net- 
heid en ordeliewendheid was. Uit die 
beskikbare gegewens kan ook die af- 
leiding gemaak word dat die deftige 
ds. Van Echten en sy vrou 'n baie 
gelukkige huwelikslewe gehad het en 
dat die predikantsvrou 'n groot steun 
vir haar man in sy bediening van die 
Kaapse gemeentes was. 


O. F. Mentzel, 'n Duitse soldaat, wat 
vanaf 1782 tot 1741 aan die Kaap ver- 
toef en in sy geskrifte baie waarde- 
volle beskrywings van die Kaapse 
kerklike lewe nagelaat het, het met 
ds. Van Echter kennis gemaak toe 
laasgenoemde tot in 1738 predikant 
van Stellenbosch was. Mentzel gee in 


Hervormde Predikantsvroue in 


Suid-Afrika vanaf 1652 

'n Vergroting van die Van Staden-tekening van Kaapstad uit die jaar 1710 wat op 

bladsy 20 van die vorige nommer van Die Hervormer afgedruk is. Die eertydse 

Hervormde Kerkgebou (die bekende Grote Kerk, wat sedert die nuwe naamsaan- 

vaarding in 1842 amptelik as 'n Nederduitse Gereformeerde Kerkgebou bekend 

staan) te midde van die omringende wonings, sake- en regeringsgeboue kan 
duidelik gesien word. 


sy werk wat oorspronklik in Duits 
verskyn het, `n treffende beskrywing 
van ds. Van Echten: ,'n Baie aange- 
name, beminlike en agtenswaardige en 
daarby ook 'n besonder beleefde pre- 
dikant .. Met gepoeierde hare en wit 
handskoene het hy elke keer op die 
kansel gestaan. Sy uitspraak of stem 
in `n tenoorklank was baie aangenaam. 
Sy kanselrede was beknop, bondig en 
stigtelik en vir elke toehoorder ver- 
staanbaar. Ek het eenmaal 'n preek 
van hom gehoor oor die weinige wooT- 
de: ,Zijn bloed kome over ons en onze 
kinderen', wat ek my lewe lank nie sal 
vergeet nie en ook nie wens om te 
vergeet nie.” 

Op 11 April 1738 het ds. Van Echten 
afskeid van die Stellenbosch-gemeente 
geneem en saam met sy vrou en drie 
kinders, wat almal in Stellenbosch 
gebore is, na die Drakensteinse-ge- 
meente verhuis. Die pastorie in hul 
tweede Kaapse gemeente kon nie met 
dié een in Stellenbosch vergelyk word 
nie, terwyl die kerkgebou van Draken- 
stein — ook in teenstelling met die 
Stellenbosche kerkgebou — ook `'n 
swak indruk op besoekers van elders 
gemaak het. Mentzel het dit as ,,sehr 
schlecht” beskrywe. Die mure was vol- 
gens hom net so hoog dat `n man reg- 
op kon staan onder die balke wat op 
die mure gerus het. Die kansel was 
net 'n kateder en die ,,slegte” stoele 
van die kerkgangers is deur elkeen 
self kerktoe gebring, 'n gewoonte wat 
vir geslagtelank in die gemeentes in 
swang gebly het. 


Dat ds Van Echten `n bekwame en 
leidende figuur in die kerklike lewe 
van sy tyd was, kan afgelei word uit 
die feit dat hy in 1748 skriba, in 1749 
praeses en in 1752 weer 'n keer as 
skriba gekies is van die Gekombineer- 
de Kerkvergadering, die 18de-eeuse 
voorloper van die eerste Algemene 
Kerkvergadering van die Nederduitsch 
Hervormde Kerk van 1824. 


Die dienstyd van ds. Van Echten 
in Drakenstein is versteur deur ver- 
skillende insidente, waarby die voor- 
leser Hermanus Bosman, voorvader 
van ds. H. S. Bosman, in die veertiger- 
jare oor 'n bankie in die kerkgebou, 
en die voorleser Andries Zeits in die 
besin van die vyftigerjare oor sy vrou 
se beweerde drankmisbruik, betrokke 
was. Die uiteinde van die Zeits-voorval, 
was dat twee predikante, di. Van der 
Spuy en Le Seur, deur die Gekombi- 
neerde Kerkvergadering op aandrang 
van die Zeits-ondersteuners na Dra- 
kenstein afgevaardig is om 'n onder- 
soek na die onenigheid tussen die 
predikant en die voorleser in te stel 
en 'n versoening te probeer bewerk- 
stellig. Die uiteinde van die saak was 
dat ds. Van Echten sy ontslag as pre- 
dikant aan die Kaap aangevra het. 
Met eervolle en goeie getuigskrifte 
van die Kerkraad sowel as die Gekom- 
bineerde Kerkvergadering het ds. Van 
Echten op 7 Januarie 1754 van die 
Drakensteinse gemeente afskeid ge- 
neem en na 'n verblyf van bykans 20 


[7] Blaai om 


Die Hervormer, Desember 1973, bladsy 25 


HERVORMDE 
PREDIKANTSVROUEË 


] Vervolg van vorige bladsy 


jaar aan die Kaap in geselskap van 
sy vrou en hul drie jongste kinders 
na Nederland teruggekeer. 

Na sy terugkeer in Nederland het 
ds. Van Echten hom weer 'n keer vir 
die Indiese Kerk beskikbaar gestel en 
nadat hy op 12 April 1754 as predi- 
kant van die kerk in Oos-Indië beves- 
tig is, het hy en sy gesin daarheen 
vertrek, en op pad daarheen waarskyn- 
lik vir 'n tydlank in Kaapstad aan 
wal gegaan. In 1755 het ds. Van 
Echten predikant op Malakka geword 
en daar in diens gebly tot 1764 toe hy 
sy emeritaat ontvang het. Met behoud 
van traktement, emolumente, kosgeld 
en huishuur het hy na sy aftrede met 
sy gesin in Bataviëé gaan woon waar 
hy in Augustus 1771 oorlede en be- 
grawe is. Mev. Van Bchten is in April 
1775 oorlede en by haar eggenoot in 
die predikantegrafkelder in die plaas- 
like Hollandse kerkgebou begrawe. 


In antwoord op die vraag wat van 
die Van Echten-kinders geword het, 
het daar 'n interessante aspek aan die 
lig gekom. Uit die huwelik van Salo- 
mon van Echten en Jacobina Geerards 
is vier kinders aan die Kaap gebore. 
Die oudste kind, Salomon, is in 17838 
gebore en op 11 Oktober 1733 op 
Stellenbosch gedoop. Die tweede kind, 
Johannes, is op 14 Augustus 1735 ge- 
doop, gevolg deur Cornelia, gedoop 
op $ Desember 1737. Die oudste kin- 
ders is waarskynlik aldrie op Stellen- 
bosch gebore. Die vierde en laaste 
kind Ryk, wie se geboorte- en doop- 
datum nie bekend is nie, is vermoede- 
lik n4 April 1738 op Drakenstein ge- 
bore. 


Toe die Van Echten-gesin in 1754 
na Nederland teruggekeer het, het die 
oudste kind, die 21-jarige Salomon, 
wat 'n betrekking as amptenaar aan 
die Kaap beklee het, in Kaapstad 
agtergebly en hier op 8 Augustus 1754 
in die huwelik getree met die 27-jarige 
Maria Elizabeth Coetzer, die vyfde 
kind van die stamvader Jacob Coetzer 
(Coetser of Kutzer) en Cornelia 
Halms, weduwee van Ary van Wyk. 
Salomon en Maria van Echten het 
twee kinders gehad, Susanna, wat in 
April 1758 gedoop is en met Andreas 
Aleander Berner van Kopenhagen ge- 
troud is, en Salomon. Hy is op 24 Mei 
1759 gedoop en op 26 Oktober 1785 
getroud met Dorothea Geertruida van 
Nierop. Hulle het drie kinders gehad 
waarvan die tweede een, Susanna, Jo- 
hanna, gedoop op 21 Januarie 1788, ge- 
troud is met Willem Godfried Lotter. 
Die derde dogter, Catharina Dorothea, 


gedoop op 19 Julie 1789, is op 28 
September 1810 getroud met Carel 
David Lotter, 'n jonger broer van 
van Willem Godfried Lotter, seuns van 
Willem Godfried Lotter en kleinseuns 
van die bekende en beroemde Kaapse 
silwersmid, Matthias Lotter, wat van 
Augsburg afkomstig was en hom in 
1734 aan die Kaap as adelborst ge- 
vestig en die jaar daarna burger ge- 
word het. Dit is vermeldenswaardig 
dat twee agterkleindogters van ds. 
Salomon van Echten en Jacobina 
Geerards aan die Kaap in die huwe- 
lik getree het met twee Lotter-broers, 
wie se vader en grootvader uit 'n 
familie van goud- en silwersmede ge- 
stam het. 


Nie alleen was die agterkleindogter 
van die Van Echten-egpaar, Susanna 
Johanna van Echten, getroud met 'n 
silwersmid, wie se vader en groot- 
vader (Willem (Godfried sr. en Mat- 
thias Lotter onderskeidelik) silwer- 

dit noodsaaklik om so gou as moontlik 
te begin bou. In 1972 was die styging 
in boukoste bereken op 9,8% wat op 
'n kerkgebou van R70,000 `n jaarlikse 
prysstyging van ongeveer R7 000 mee- 
bring. Elke jaar wat getalm word, 
word die beoogde kerkgebou ongeveer 
R7 000 duurder, dit is 3 maal soveel 
as wat Salisbury jaarliks op 'n bou- 
lening kan afbetaal. Die kerkgebou 
moet dus néd gebou word. 


Daar is lidmate in Suid-Afrika wat 
skepties staan teenoor die oprigting 
van 'n kerkgebou in Salisbury omdat 
hulle misleidende berigte oor die ter- 
rorisme as waarheid aanvaar het. Dit 
is so, die terroriste is doennig, maar 
waarom en waarheen sal ons vlug? 


Dit word sonder vrees vir teëspraak 
hier onomwonde gestel: Die blankes in 
Rhodesië — en daarby ook ons lid- 
mate — is gedetermineerd om hulle 
hier permanent te vestig. S6 was die 
gees by die Ringsvergadering in Junie 
1973 te Gwelo, sê was die gees by 
die kongres van die Genootskap van 
Rhodesiese Afrikaners in September 
1973 in Salisbury. 


Laat ons die pessimisme laat vaar! 
Die krisistye wat ons beleef bring ook 
opwindende geleentheid vir kerk en 
volk om 'n beslissende bydrae te lewer 
tot die bestendiging van die toekoms 
van die Christendom en blanke beska- 
wing in Suider Afrika! 


Die lidmate en kerkraadslede van 
die Nederuitsch Hervormde Kerk in 

smede was nie, maar ook Willem God- 
fried (gebore 1809), een van die seuns 
van Willem Godfried en Susanna Jo- 
hanna Lotter, het bekendheid as ʼn 
Kaapse silwersmid gekry. Carel David 
Lotter was self ook `n silwersmid, so 
ook twee van sy seuns wat uit sy 
huwelik met Catharina Dorothea van 
Echten gebore is, naamlik Willem 
Godfried (gebore 1811) en Salomon 
Lotter (gebore 1814). Na 1850 het 
Samuel Lotter en Salomon van Echten 
Lotter, wat `n direkte afstammeling 
van Carel David Lotter en Catharina 
Dorothea van Echten was, ook die 
beroep van silwersmid in die Kaap 
beoefen. 


Dit is dus 'n merkwaardige feit dat 
agterkleindogters van die Van Echten- 
egpaar nie net met Kaapse silwer- 
smede getroud was nie, maar dat van 
hul kinders en afstammelinge ook die 
familieberoep voortgesit en beroemd- 
heid deur hul werk verwerf het. 


Rhodesië is ook onder die vegters op 
die noordelike grense van Suider Afri- 
ka. Wanneer Salisbury 'n beroep doen 
op die gemeentes in Suid-Afrika om 
hulp te verleen met die oprigting van 
'n doeltreffende kerkgebou, dan doen 
hy dit 66k met die oog daarop om 
oor fasiliteite te beskik waar hierdie 
lidmate in 'n krisistyd deur die krag 
van die evangelie geestelik weerbaar 
gemaak en versterk kan word. 


Die R40 000 wat deur skenkings uit 
Suid-Afrika en uit eie geledere reeds 
byeengebring is, is simbool van ver- 
troue in die voortbestaan van die Ne- 
derduitsch Hervormde Kerk en van 
die blanke in Rhodesië. Deur 'n finale 
skenking te doen, sal daar teen die 
einde van 1974 `n geboue-kompleks 
voltooi staan as `n sprekende simbool 
van `n vertroue in die voortbestaan 
van kerk en volk. 


Die mensheid en die wêreld gaan 
nie na 'n steeds beter vorm toe nie, 
waaraan ons saam met mekaar moet 
werk. Maar die sondige mens ontwik- 
kel homself ten slotte tot ,,die mens 
van sonde”, die openbaring van die 
Antichris. So sê my Bybel dit. 


Sal daar redding en uitkoms kom, 
dan moet dit van 'n ander kant, van 
die kant van God, kom. 


— Hervormd Weekblad. 


























JEUGRUBRIEK..... 


BYBELSTUDIE: 


MATT. 5:17. 


Jesus en die vervulling van die Wet en die Profete (1) 


Vir die mense wat salig gespreek is 
en wat onder andere die opdrag gekry 
het om hulle lig so voor die mense te 
laat skyn dat hulle hemelse Vader 
deur die mense verheerlik kan word 
(5:1-16) word nou gesê: ,,Moenie dink 
dat Ek gekom het om die wet of die 
profete te ontbind nie. Ek het nie 
gekom om te ontbind nie, maar om te 
vervul!” 





DS. J. J. ENGELBRECHT 





Matt. 5:17 tot 7:12 vorm `n hoofdeel 
van die groter geheel wat bekend is as 
die ,,Bergpredikasie” (5:3-7:27a). 

Die inhoud van 5:20-7:12 help 'n 
mens om te verstaan wat in 5:17-19 be- 
doel word en is 'n ontplooiing daar- 
van. 

In die Mattheus-evangelie word 
meermale gesê dat Jesus gesê het: 
“Ek het gekom” (vgl. 9:13; 10:34v). 
Dit gee uitdrukking aan 'n uiters be- 
tekenisvolle verhewenheids- en roe- 
pingsbewussyn van Jesus. Hy is die 
Gestuurde. 

As iemand uit wat in die vooraf- 
gaande verse gesê is, afgelei het dat 
Jesus gekom het om die geldigheid 
van die Ou Testamentiese Godsopen- 
baring tot niet te kom maak, word hy 
nou reggehelp: Jesus het juis gekom 
om die wet en die profete te vervul. 
Oor die verskillende betekenisse van 
die woord wat met ,,vervul” vertaal 
word, kan baie gesê word. In ons teks 
dui dit klaarblyklik minstens die teen- 
oorgestelde aan van ontbind of afskaf 
van die wet of die profete. ,,Wet en 
Profete” was 'n bekende manief om 
die Ou Testament aan te dui. In die 
volgende verse praat Jesus egter net 
oor die wet, sodat die bedoeling van 
die uitdrukking hier, waarskynlik is: 
Die wet en die interpretasie wat die 
profete daarvan gegee het. (Daar is 
aanduiding dat daar Joodse leiers was 
wat die profete as die uitleggers van 
die wet gesien het.) Dan is ons nog 
steeds by die Ou Testament, maar die 
klem lê tog anders as by die eerste 
moontlikheid wat ons genoem het. 

Jesus het gekom om die wil van God 
soos dit in die Ou Testament bekend 
gemaak word, geldig te kom maak, te 
verwerklik. (V6éér Hom was daar nie- 
mand wat dit in die volle sin van die 
woord gedoen het nie. — Almal se 
wetsvervulling was onvolkome). Ook 
elders spreek Mattheus daarvan dat 
die dinge wat God deur die mond van 
die profete gespreek het, vervul moet 
word, dit wil sê tot verwerkliking 
moet kom (vgl. 1:22; 2:15, 17, 23; 4:14; 


su: 1:7: 13:35: 21:4: 98:56: 77:9). 
Volgens 3:15 wil Jesus alle geregtig- 
heid vervul. Dit doen Hy wanneer Hy 
die wet en die profete vervul. 

Jesus se ,,vervulling” van die wet 
en die profete, bestaan uit 'n doen 
én 'n leer. Hy déén wat Hy léér. 

Maar watter soort leer en doen ver- 
werklik die wet en die profete en 
maak dit geldig? 'n Doen en leer wat 
in sy kern getipeer kan word as Tiefde 
tot God en liefde tot die naaste (22:34- 
40). Die naaste is dan nie net die 


volksgenoot of die lede van die eie 
groep nie, maar hy kan in elke mens 
ontmoet word. In genoemde sin word 
die wet dus veel skerper en strenger 
as die destyds gangbare Joodse inter- 
pretasie daarvan, uitgelê. 

Deur Jesus se vervulling van die 
wet en die profete, kom duideliker 
as ooit tevore, aan die lig hoe ver 
selfs die vroomste mens te kort skiet 
in sy vervulling van die gees van die 
wet! 

(Word vervolg.) 





KERKLIKE TAAL: 


REDDING 


Is jy gered? Baie van julle het 
seker al met die vraag net soos hy 
hier gestel is te doen gekry. Ek moet 
seker nou versigtig wees vir veralge- 
mening . . . maar ek dink tog die 
meeste van ons jongmense wat al met 
hierdie vraag te doen gekry het, was 
so ietwat verleë oor die hele aange- 
leentheid en het nie mooi geweet wat 
om te antwoord nie?! 








DS. P. A. GEYSER 





Al1 stem ons nou glad nie saam met 
die gevoelsklimaat en die teologiese 
siening van sake wat agter hierdie 
vraag 1ê nie en al is dit 'n wyse 
van optrede wat ons dwars in die 
krop steek — bly dit vir ons egter 'n 
vraag wat bedoel ons dan as ons praat 
van redding. Of het ons dalk al hierdie 
begrip (wat toes deeglik 'n Bybelse 
begrip is) saam met die badwater uit- 
gesmyt, net omdat ons nie daarvan 
hou hoe sommige ander mense hom 
hanteer nie? 


Dit bly vir ons 'n belangrike saak 
om duidelikheid te hê oor hierdie 
Bybelse/kerklike taal en begrippe. 
Dink nou net hoe 'n vrugbare gesprek 
kan 'n mens voer met die persoon 
wat die bogenoemde ,,sielsvraag” aan 
jou stel, indien jy self goed vertroud 
is met die begrip en dit kan hanteer. 
Dit is vir ons jongmense so belangrik 
omdat hulle werklik die geleentheid 
het om met die mede-jongmens te 
praat. Met die kerklike taal is dit 
anders as met baie ander terreine van 
die lewe. Die dokter en apteker, selfs 
die prokureur en ekonoom praat 'n 
taal wat baie selde deur 'n leek ge- 


bruik word of nodigheid bestaan dat 
dit deur hom gebruik moet word. 
Maar die kerklike taal, wat tog ook in 
sekere sin die vaktaal van 'n profes- 
sionele, opgeleide vakman (die predi- 
kant) is, word deur die skare ge- 
lowiges ook gebruik. Daarom moet ons 
nie vaag en dubbelsinnig dink wanneer 
ons hierdie woorde en beelde gebruik 
nie. Ons moet reguit en sekuur aansny 
en duidelik en helder verstaan en 
praat. 


Maar kom ons keer nou terug na die 
kwessie van redding (of saligheid — 
dieselfde oorspronklike woord 1ê hier 
ten grondslag). Ons moet waak om nie 
uit reaksie teen die: ,is jy gered"- 
siening van die saak, nou self baie 
vaag te raak uit verleentheid nie. Daar 
is darem sekerlik sprake daarvan dat 
'n mens wel moet weet hoe hierdie 
redding ook in ons lewens teregkom. 


Kom ons stel dit vir ons doel 'n 
keer in terme van verlede, hede en 
toekoms. 


As daar van redding sprake is, is 
die hart van die saak die kruis van 
Jesus Christus op Golgota. Dit is 'n 
sekerheid wat in die verlede lê. Hy 
het sy taak volbring. Die losprys is 
betaal. Die offerlam is geslag. Die 
werk van Christus kan nie ongedaan 
gemaak word nie. Daar kan niks by- 
gevoeg word nie, maar daar kan ook 
niks weggeneem word nie. In daardie 
sin is die redding 'n sekerheid . .. 
Sou ons selfs kon sê: ons is gered. 


In die hede werk die Heilige Gees 
geloof in die hart om ons so Christus 
en al sy weldade deelagtig te maak. 
Daarom durf ons glo: ons is gered — 
ons het oorgegaan uit die dood in die 
lewe. Die Heilige Gees getuig saam 
met ons gees dat ons kinders van God 
is. En tog bly daar vir die huidige 
die swakheid, die kleingeloof en selfs 
ongeloof. Die lewe van die geloof is 'n 

DIE KINDERS SE HERVORMER 


Liewe Maats, net soos die nuwe jaar 
nuwe dinge bring, so het daar ook 
nuwe dinge gekom met ons kategese- 
onderrig. Dit beteken nou nie dat ons 
nuwe dinge gaan leer wat ons nog 
nooit van gehoor het nie, o nee! Die 
Bybel, die Woord van God, is altyd 
dieselfde en dit bly ons enigste rig- 
snoer, maar ons gaan net ons lessies 
vir elke Sondag op 'n nuwe manier 
benader of aanpak. 

Voorheen het ons die lesrooster of 
,teksboekie” gehad en daarin het ons 
gesien watter teks ons moet leer en 
watter deel van die Bybelse geskiede- 
nis ons gaan behandel. Nou kry ons 'n 
nuwe werkboek in plaas van die ,,teks- 
boek”. In hierdie werkboek word alles 
vir ons moo1 uiteengesit hoe en wat 
ons gaan leer. Dit word in drie dele 
verdeel, naamlik: 


1. Geloofsleer. 
2. Bybelse Geskiedenis. 
3. Kerkgeskiedenis. 


Nou moet julle net nie skrik vir 
hierdie groot woorde nie! En voordat 
julle skrik wil ek net vir julle wys 
hoe maklik en eenvoudig dit is. 

Kom ons kyk nou eers na die in- 
deling van die 77-jarige outjies. Dit 
staan sê geskrywe: 

Maand 
Jan. 
Sondag 
3 


Geloofsleer 
1 Teks 
Bybelse Geskiedenis 
O.T. Hfst. IT, 2 
Kerkgeskiedenis 
Afd. T Hfst. 1.1 

Moet nou net nie dink hierdie te- 
kens kom uit die Griekse Bybel nie. 
Kom ons kyk nou wat elkeen beteken. 
As julle die eerste ry se betekenis 
verstaan, gaan julle nooit weer sukkel 
nie. Ek dink mamma of pappa of 
ouboet of ousus sal hier 'n bietjie 
moet help. Die eerste woordjie ,,Jan.” 
beteken die maand Januarie. Die ,,8” 
onder Sondag beteken die derde Son- 
dag van Januarie. Nou sal julle dade- 
lik vra wat dan van die 1ste en 2de 
Sondae geword het. Toe het julle mos 
vakansie gehad, Vlooivangers! 

Nou kyk ons onder die woord ,,Ge- 
loofsleer” en ons sien 1 Teks. Kyk ons 
nou na die indeling van Geloofsleer 
verderaan, sien ons vraag 1 se teks 
lui soos volg: Julle behoort aan Chris- 
tus — 1 Kor. 3:23. Dit is dan die teks 
wat julle moet leer vir die 3de week 
van Januarie en 1 Kor. 3:23 beteken 
dit staan in die Bybel so opgeteken in 
1 Korinthiërs 8 vers 23. Bly julle nog 
by en verstaan julle sover alles? Goed, 
dan gaan ons na die volgende afdeling. 
Daar staan onder Bybelse Geskiedenis 


geskrywe O.T. Hfst. IIT 2. Nou neem 
ons die Bybelse geskiedenis van prof. 
dr. J. I. de Wet en dr. L. M. le Roux 
en ons sien die eerste deel van die 
boek is die Ou Testament. O.T. bete- 
ken dus net Ou Testament. Hfst be- 
teken Hoofstuk. Nou blaai ons ma 
Hoofstuk ITII op bladsy 7 en langs 
punt nr. 2 staan Die Skepping (Genesis 
1 en 2) pappa of ouboet kan dit met 
huisgodsdiens vir julle voorlees, en 
siedaar, jy weet alles vir volgende 
Sondag se kategese. 

Nou kyk ons na die Kerkgeskiedenis 
vir Januarie, Sondag die 3de week. 
Daar staan ,Afd. TT Hfst 1 punt 1”. 
Dit beteken Afdeling of Deel 2, hoof- 
tuk 1 punt 1. 

Soek ons in die Kerkgeskiedenis 
van prof. dr. A. D. Pont, op bladsy 
166, kry ons onder hoofstuk 1: ,Die 
Kerk aan die Kaap en in die Kaap- 
kolonie 1652-1843.” 

Kom ons som nou alles mooi op vir 
die 7-jariges: 

Januarie 1974, die 3de week leer die 
7-jariges die volgende: 

Teks: Julle behoort aan Christus. 

Bybelgeskiedenis: Die Skepping. 

Kerkgeskiedenis: Die Kerk aan die 
Kaap in die tyd van Jan van Riebeeck. 
En die volgende week, dit wil sê 
Januarie, die 4de week vir die T7- 
jariges: 

Geloofsleer: Vraag 2, teks b. ,En dit 
is die ewige lewe, dat hulle U ken... 
Jesus Christus.” 

Bybelgeskiedenis: O.T. Hoofstuk II, 
punt 3:1: ,Ongehoorsaamheid en straf” 
(van Adam en Eva). 

Kerkgeskiedenis: Deel 2, Hoofstuk 1, 
punt 2: ,Die Kerk in die Nederlandse 
Kolonie, 1652-1795”. 

Outjies, as mamma en pappa en 
ouboet en ousus bietjie help, saam 
met julle kategese-meester, glo ek nie 
sal julle enige probleem hê nie en 
naderhand sal julle sommer vanself 
alles alleen kan opsoek. 

En nou kom ons by die 8-jariges. 
Tn julle werkboek staan dit soos volg: 


Maand 
Jan. 
Sondag 
3 


Geloofsleer 
385 Teks D. 


Bybelse Geskiedenis 

OT Hfst IE. 

Kerkgeskiedenis 

Afd T Hfst 9.1 
Weer lyk dinge ook hier moeiliker 
as wat dit werklik is. As julle nou al 
die 7-jarifges se verduideliking deur- 
gelees het, sal julle outjies nie baie 
moeilikheid hê om alles mooi reg te 
verstaan nie. Weer vra ons vir mamma 

en pappa en ouboet en ousus en die 
kategese-meester om julle net 'n bietjie 
touwys te maak. 

Die 3de Sondag in Januarie begin 
dus soos volg vir die 8-jariges: 

Geloofsleer: Vraag 35, teks b: ,, Want 
ons het een wat in alle opsigte versoek 
is, net soos ons. maar sonder sonde 
(Hebreërs 4 vers 15). 

Bybelgeskiedenis: Ou 'Testament, 
Hoofstuk IX, punt 1: ,Geboorte, lewe 
en roeping van Moses (Exodus 1-6). 

Kerkgeskiedenis: Afdeling II, Hoof- 
stuk 9, punt 1: ,,Die laaste jare in 
Zuid-Afrikaanse Republiek — Punt 1: 
Die predikante van die Kerk.” 

Net so word dan gou opgekyk vir 
die volgende week, dit wil sê die 4de 
Sondag van Januarie 1974. Maklik né! 

Kom ons kyk nog vinnig na die 9, 
10-, 11- en 12-jariges se werk en dan 
het ons alles op die punte van ons 
vingers. Ons begin by die 9-jariges 
se 3de Sondag in Januarie. 

Geloofsleer: Vraag 69 se teks. 

Bybelgeskiedenis: Ou Testament, 
Hoofstuk XVIII, 2.1: ,,Die inhoud van 
die boek Josua.” 

Kerkgeskiedenis: Deel 2, hoofstuk 
6.1: ,Ds. Frans Lion Cachet.” 

Nou die 10-jariges se 3de Sondag in 
Januarie. 

Geloofsleer: Vraag 1 (Nou leer ons 
die vraag en antwoord en nie die 
teks nie.) 

Vraag 1: Wat sal my altyd troos? — 
Die geloof dat ek aan Christus be- 
hoort. 

Bybelgeskiedenis: Ou 'Testament, 
Deel 1 hoofstuk TT punte 1, 2, en 8. 


1. Die oergeskiedenis. 
2. Die skepping. 
3. Die sondeval. 


Kerkgeskiedenis: Afdeling 1, hoof- 
stuk 1, punt 1: ,Die Christendom in 
die Oudheid — Die Romeinse Ryk. 

Nouja outjies, ek dink julle verstaan 
na al hierdie verduidelikings en voor- 
beelde nou presies hoe julle te werk 
moet gaan. Hierdie nuwe werkboek 
met alles in, is 'n baie groot verbete- 
ring en ons wil dan ook vir julle almal 
sê: `n Baie geseënde nuwe jaar en mag 
julle lekker werk in 1974, 

Onthou die albums wat julle nog vir 
my moet aanstuur na: Posbus 12327, 
Clubview, PRETORIA. 

En onthou die lekker vet pryse wat 
daar wag is nie te versmaai nie. 


As 'n man nie die helfte van die 
pad gee nie, gee jy dan die hele — 
die een helfte omdat dit jou plig is 
as sy gelyke, en die ander helfte om- 
dat dit jou voorreg is as sy meerdere.” 


— Langenhoven. 








Baie boere is in die driejarige 
Engelse oorlog na interneringskampe 
op eilande gestuur. Een hiervan is 
Bermuda, geleë in die Atlantiese 
Oseaan naby Amerika. 


'Toe ek klein was, omtrent so sesjaar 
oud, het my ouers baie by oom Ni- 
klaas-hulle gekom. Miskien het oom 
Niklaas aan my pa sy oorlogservarings 
ook vertel, maar ek kan dit nie onthou 
nie. Nou is oom Niklaas du Toit se 
seun Ockert Cornelius du 'Toit `n 
ouderling in my gemeente. Van hom 
het ek die volgende verhaal verneem. 





DR. H. G. VAN DER WESTHUIZEN 





Sy pa, oom Niklaas, is in die Engel- 
se oorlog as krygsgevangene na Ber- 
muda gestuur waar hy 24 maande was. 
Oom Niklaas was groot en sterk en 'n 
koppige Afrikaner, met verskeie po- 
gings tot ontsnapping waarna hy net 
op ryswater moes leef. By oortredings 
in die kamp is hy swaar gestraf. Hy 
moes blou klippe kap, klapperhaar 
pluis en kool plant. Dan plant hy die 
koolplantjies met die wortels na bo. 
As die wag hom berispe vra hy of die 
wag al in Suid-Afrika was? ,Nee”. 
Nouja, daar plant ons dit sê en dit 
dra net sulke groot koppe.” ,Gaan 
dan aan dat ons sien.” 


Met boeie aan het hy klapperhaar 
gepluis en 'n duiskoringkorrel daarin 
gevind. Die het hy geplant en die 
beker drinkwater altyd gedeel met die 
koring. Met `n houtvurkie wat hulle 
in die kamp gemaak het, het hy altyd 
die plantjie bewerk. 


Omdat hy sonder broek moes loop 
het hy van meelsak vir hom 'n broek 
gemaak met naald en sakgaring terwyl 
hy geboei is — fyn nate nogal met 
egte kakieknope aan. 


Sy ontsnapping was beplan deur 
briefies na Holland sodat `n Hollandse 
skip gereed sou staan. Die aand van 
die ontsnapping het hy die boeie los- 
gesluit met 'n sleutel wat hy inge- 
smokkel gekry het. Hy moes geboeid 
met sy hande op die grond die sleutel 
vasdruk en al in die rondte beweeg 
totdat die boeie los is. Die boeie was 
al diep in sy arms ingetrek. `n Dokter 
het nou en dan sy arms ondersoek en 
gesê hy kan nog `n bietjie hou. Hy het 
die koringstoel afgesny en dit in 'n 
bondeltjie saam met die broek en die 
boeie op sy rug vasgemaak. 


Die gevare wat nou voorgelê het 
was groot. Orals was kennisgewings 
dat as 'n gevangene aan die draad- 
heining raak om te probeer ontsnap, 


BERMUDA 





'n Groep krygsgevangenes op Bermuda. 


moet hy geskiet word. Aangesien hy 
in die see sou moes spring was die 
verdere gevare van verdrinking en 
haaie ook nog daar. Oom Niklaas het 
gebid en hierdie gevare in sy gebed 
na vore gebring; ook dat hy nie weet 
in watter rigting om te swem nie. Toe 
hy klaar gebid het, was dit of hy aan- 
gesê word om as hy ontsnap in die 
rigting van 'n sekere ster te swem. 


Die ontsnapping het begin. Orals 
wemel wagte. Dis omtrent 8.00 nm. 
Skaars was hy uit in die see of dit is 
gerapporteer 'n gevangene het ont- 
snap. Terwyl net sy neus uitsteek op 
die water het hy skuil probeer hou 
onder 'n eilandjie. Die soekligte het 
gedans op die water. Naderhand het 
hy verder kon swem. Deur die oopsee 
`n veertien myl ver. Deur die nag tot 
dagbreek toe. 


Toe gewaar hy iets swart op die see. 
By nadere sig was dit die ,,Zwarte 
Zee” die bestelde Hollandse skip! In 
die water moes hy eers sweer dat hy 
Du Toit is en daarna het die kaptein 
hom dadelik laat optrek en kos en 
water gegee. Hy was lam. 


Skaars was die skeepsankers gelig 
of 'n ander skip kom aangevaar met 
die opdrag om ankers te laat sak 
want hulle soek `n ontsnapte! Die kap- 
tein van De Zwarte Zee het oom 
Niklaas in die kolekamer onder die 
kole toegedek. Die inspekteurs het die 
hele skip gevisenteer en naderhand 
die skoorstene ondersoek en toe na die 


kolekamer. Daar het hulle met hake 
die kole begin afkrap. Die kaptein het 
'n Hollandse liedjie heen-en-weer ge- 
loop en sing waarin die woorde ,,houdt 
je dicht” voorkom. Naderhand kon 
oom Niklaas deur die kole heen se- 
kere Tommies herken. Soos `n bestie- 
ring het hulle die ondersoek verder 
gestaak! 


In Holland is hy met die koolbe- 
smeerde klere op `n wit verhoog af- 
geneem. Daar het hulle hom baie geld 
gegee waarmee hy terug na Suid- 
Afrika is. In Kaapstad het hy `n trein 
gehaal Mafeking toe. Toe die kaartjie- 
ondersoeker sy kaartjie vra, het hy 
hom `n klomp geld gegee en sonder 
kaartjie deurgereis Mafeking toe. Op 
Mafeking was sy vrou (sy eerste vrou) 
in die konsentrasiekamp. Van die sta- 
sie af het hy gestap na die kamp. Daar 
gekom keer 'n bekende hensopper, 
nou wag by die kamp, hom voor. Dit 
was oom Willem Mouton. Hulle ken 
mekaar goed. ,,Waar kom jy nou van- 
daan Niklaas?” vra oom Willem. ,BF 
kom van Bermuda af oom Willem!” 
Nou waar gaan jy nou heen?” ,Ek 
kom my vrou soek in die kamp, Oom.” 
,Waar is jou pas?” ,Oom Willem ek 
kom van Bermuda af sonder 'n pas. 
Ek glo nie aan 'n pas nie”. Oom Wil- 
lem het `n streep getrek en gesê dat 
hy nie verder sal kan gaan nie. By 
die streep het oom Niklaas oom Wil- 
lem een kant toe gestamp en in die 


] Blaai om 

MEES! 


,Blijven Belijden” deur J. H. Vele- 
ma. Uitgewers: Buijten en Schipper- 
heijn, Amsterdam, (173 bladsye. Prys 
R38.35. 


Toe prof. Van Unnik, bekende Nu- 
we Testamentikus uit Utrecht, onlangs 
op besoek in ons land was, het hy in 
`n privaatgesprek die opmerking ge- 
maak dat daar in Nederland nog `n 
groot aantal teoloë is wat nie vasge- 
vang is in die moderne lewensbeskou- 
ing van die horisontalisme nie, mense 
wat nog die openbaringsgang van God 
na die mens toe in die vertikale sin 
van die woord vashou, leer en ver- 
kondig. Lees mens nou hierdie werk 
van ds. Velema is dit baie gou duide- 
lik dat ook hy nie die knie voor Baal 
gebuig het nie. Ek sou wens om hele 
paragrawe hier in Afrikaans te ver- 
taal, ten einde te illustreer hoe hierdie 
skrywer, reeds sedert 1940 predikant 
van die (Christelike (Gereformeerde 
Kerk in Nederland, die gees van sy 
tyd meesterlik ontleed, hoedat hy 
voorts die problematiek om juis in 
hierdie tyd te bly bely, dit wil sê 
belydend te getuig, bladsy na bladsy 
op pakkende wyse ontvou. In besonder 
verwys ek hier na hoofstuk VI. 


Ook ons in Suid-Afrika het al so 
dikwels gehoor dat die belydenis to- 
taal en al verouderd is, dat dit her- 





BERMUDA 

kamp oral gaan rondvra waar Bettie 
(sy vrou) is. Hy word gehelp na `n 
klompie vrouens waar sy by is. Hy wys 
met sy hand hulle moet stilbly. Hulle 
het hom herken. Hy kom stilletjies 
en druk sy vrou se oë toe en vra sy 
moet raai wie hy is. Sy weet hy is op 
Bermuda. Sy kon nie raai wie dit is 
nie. 

Daar vertel die vrouens hom hoe 
baie vrouens en kinders dood is en 
hoe sleg hulle behandel word deur 
oom Willem. Dadelik stap oom Niklaas 
na oom Willem. Laasgenoemde word 
agter die nek en die broek geneem en 
Sy neus goed in die ,,gravel” bevryf 
tot die vrouens hom aftrek van oom 
Willem. 

Natuurlik is oom Niklaas aangekla 
en het voor die hof moes verskyn. 
Die regter vra oom Willem hoe hy 
sal maak as hy nuwe skoene aan het 
en hy wil oor 'n nat spruit loop en 
daar lê `n klomp los klippe langs die 
spruit. Oom Willem sê hy sal met 

skryf moet word, dat dit aangepas 
moet word sodat dit die 20ste eeuse 
mens, die mondige mens, sal aan- 
spreek. Hierdie probleem word deur 
Velema na verskeie kante geweeg, op 
argumente word ingegaan en `n koers 
word aangedui .. . `n koers wat begin 
en weer uitmond in die Woord van 
God. Die koninkryk van God is nie 
van hierdie wêreld nie. Mensliewend 
heid is beslis nie noodwendig Christe- 
like liefde nie. 


Ons hoop dat hierdie werkie sy weg 
sal vind na menige boekrak. 


— P. J. Theo. Koekemoer. 


In Het Uur van Bezinning — A. M. 
Lindeboom Deel 2 ,in Jezus inge- 
doopt”. Uitgegee deur Buyten en 
Schipperheyn, Amsterdam. By Pro 
Rege, Potchefstroom verkrygbaar teen 
R3,35. 

Hierdie tweede deel van ,,In Het 
Uur van Bezinning” sit die diskussie, 
wat in die eerste deel begin is, voort. 

Die skrywer is op hoogte van sake 
en spreek sy opinie openlik uit oor 
sy eie kerk naamlik die Gereformeer- 
de Kerke, en veral oor die Hervotmde 
en die Vrygemaakte Kerke. Hier word 
'n mate van eensydigheid geopenbaar. 
Dit geld veral sy oordeel oor die 
volkskerk. Hierin is sy beskouing te 

negatief. Hy sien die volkskerk nie 
Soos Hoedemaker en Van Ruler dit 
sien nie. Hy laat in stryd met die 
nuwere opvatting van die volkskerk 
die klem te veel val op ,,volk” en te 
min op ,kerk”. Hy sien die volkskerk 
te veel in die lig van die dooplede- 
praktyk van die Hervormde Kerk. Hy 
pleit vir `n kerk van wedergeborenes 
en benader daarmee Kuyper se idee 
van die veronderstelde wedergebore- 
nes, maar kom daarmee in stryd met 
Calvyn se voorstelling van die kerk as 
hooimied, wat meer kaf as koring be- 
vat. Sy standpunt oor die wedergebo- 
renes bring hom ook nader aan die 
Anabaptiste. Tog, ondanks hierdie 
kritiek, is daar veel in hierdie boek 
wat waardeer word en dit word sterk 
aanbeveel vir kennisvermeerdering 
van die stryd van die kerke in Neder- 
land. 

— Joh. Dreyer. 





Bevrydingsneuws, Bybels Zendings- 
dagboek, Amsterdam. Uitgegee deur 
Buyten en Schipperheyn, Amster- 
dam. Verkrygbaar by Pro Rege, Pot 
chefstroom. Prys R5,47. 


Hierdie Nederlandse Bybelse dag- 
boek is die werk van dertien mede- 
werkers uit die regtervleuel van die 

die klippe 'n paadjie pak en oor die 
klippe loop. ,En dan” word aan oom 
Willem gevra, ,wat sal jy daarna met 
die klippe maak?” Oom Willie ant- 
woord: ,,Ek sal dit daar laat vir ander 
om oor te kom” Hierop is oom Ni- 
klaas vrygespreek! 


Verder is ook interessant wat van 
die gevangeniseiendomme van oom 
Niklaas geword het. In Holland is 'n 
kis aan oom Niklaas gegee waarin hy 
sy goedere na Suid-Afrika kon bring. 
Onder in die boom is 'n keep uitge- 
kerf waarin sy boeie gepas het. Bo- 
op die boeie is 'n ander plank geplaas 
om as skynboom te dien. Hierdie kis, 
daarna baie verwaarloos, dien op die 
oomblik as seepkis van oudl. Ockert 
du 'Toit! 


Die Engelse wou later die boeie 
terugkoop omdat daar net twee sulkes 
is. 'n Tjek van £500 is aan oom Niklaas 
vir die boeie uitgeskryf. Oom Niklaas 
se antwoord was: ,Engeland het nie 
genoeg geld om hierdie boeie te koop 
nie. Dit bly in Suid-Afrika.” Die boeie, 
die meelsakbroek en die koringare is 
op die oomblik in die Oorlogsmuseum 
in Bloedstraat, Pretoria. 

lewe van staan en val en van daagliks 
vernuwe word deur die Heilige Gees. 
Daagliks moet ons stry en gered word 
van die aanslae van die Bose en van 
die bose neigings van ons hart. Om 
te sê jy is gered is dus moontlik, maar 
slegs in diepe ootmoed — nie as 
spogtaal asof dit jou prestasie is nie. 
Ons staan of val met betrekking tot 
ons Heer . . . en slegs wie volhard 
tot die einde toe sal gered word. 


Hierdie toekomstige aspek van die 
redding mag nie uit die oog verloor 
word nie: ons word gered in hoop. Die 
redding of saligheid word in die toe- 
koms eers volkome openbaar ... op 
die groot dag van die Here. 


Ons is gered — daarvoor staan die 
kruis op Golgota. Maar terwyl ons 
daaraan vashou, is ons nog op pad na 
die redding in die toekoms vir hulle 
wat tot die einde volhard. 








Die Hervormer 


AMPTELIKE ORGAAN VAN DIE 
NED. HERV. KERK VAN AFRIKA, 


Geregistreer aan die Hoofposkantoor 
as 'n Nuusblad. 


Uitgegee deur die 


Ned. Hervormde Kerk 
van Afrika. 


Intekengeld: R1.20 per jaar. 


Die blad verskyn in die begin van 

elke maand. Stukke vir publikasie moet 

die redakteur op die allerlaatste bereik, 
dertig dae voor publikasie. 


ADVERTENSIETARIEWE: 


Geboortes, verlowings en huwelike 

R3.00 vir 'n maksimum van 60 woorde, 

en 3 sent per woord bo 60 woords, 
vooruitbetaalbaar. 


Handelsadvertensietariewe op aanvraag 
beskikbaar van: 


Die Advertensiebestuurder, 


DIE HERVORMER, 
Posbus 18061 — Hercules. 
Advertensies moet aan die advertensie- 


bestuurder gestuur word nie later as 
6 weke voor datum van publikasie nie. 


As 'n foto geplaas moet word R7.00 
ekstra vir die maak van drukkersblok. 





Gedruk deur 
N.H.W.-PERS, 
Posbus 18061, Hercules. 
Telefoon 77-2188/9. 


ia AE RE LT 
tL 


Ampielike Berigte 


BEROEPE PREDIKANTE: 


Aangeneem: 

Ds. W. G. Habig van Hendrina na 
Eikenhof. 

Ds. C. J. J. van Rensburg van Witbank 
na Vryheid. 

Ds. N. J. J. van Rensburg van Prim- 
rose na Boksburg. 

Ds. P. A. Geyser van Delareyville na 
Oos-Londen. 

Ds. N. H. Buitenweg van Wonderboom 

Ds. C. J. J. van Rensburg van Witbank 
na Bulawayo-kombinasie en na Pha- 
laborwa. 

Dr. D. J. C. van Wyk van Verwoerd- 
burg na Ebenhaezer. 

Ds. N. C. J. Brayshaw van Welkom 
na Meyerton. 

Ds. $. J. van der Westhuizen van 

Ds. C. L. van den Berg van Vereeni- 

ging na Randfontein. 

Ds. $. J. Swanepoel van Warmbad na 
Bergsig. 

Dr. A. J. G. Dreyer van Kaapstad na 
Nigel en Swartkop. 

Dr. C. J. Mans van Krugersdorp-Oos 
na Melville. 

Ds. F. van Oosten na Westonaria. 

Ds. G. C. van Staden van Bloemfon- 
ten-Wes na Oos-Londen. 

Ds. $. P. Pretorius van Bethal na 
Kemptonpark-Oos en Edenvale. 

Ds. W. G. Habig van Hendrina na 
Randfontein, Losberg en Roode- 
poort. 

Dr. P. J. T. Koekemoer van Potchet- 
stroom-Noord na Bothaville/Allan- 
ridge. 

Ds. G. J. van Jaarsveld van Lydenburg 
na Oos-Londen. 

Dr. L. M. le Roux van Pretoria-Oos na 
Ebenhaezer. 

Ds. J. J. P. Miller van Bronkhorst- 
spruit na Sasolburg-Suid. 


dou dogter! Gaan Sy 
trou? 


WANNEER HET SY VERLOOF GE- 
RAAK? EN MET WIE? 


Dit is alledaagse vrae wat vriende 
en familie per geleentheid aan me- 
kaar stel. 

Ook geen wonder nie, want juis om- 
dat familie en vriende in mekaar, 
sowel as in mekaar se kinders belang- 
stel, juis daarom hierdie soort vrae. 

As die antwoorde op hierdie vrae 
bevestigend is, dan word tereg gesê: 
Hoekom moet ons dit dan nou eers 
van ander hoor? Waarom het julle 
dit nie deur middel van Die Hervor- 
mer bekend gemaak nie? Daarin word 





DOODSBERIGTE 





IN MEMORIAM 


Dit het die almagtige God behaag om 
die siele van hierdie ons tans gestor- 
we broeders en susters, tot Hom te 
neem. Hulle liggame is aan die aarde 
toevertrou in die vaste en sekere hoop 
van die opstanding tot die ewige le- 
we deur ons Here Jesus Christus wat 
die vernederende liggaam aan Sy ver- 
heerlikte liggaam gelyk sal maak. 


In liefdevolie herinnering dink ons 
terug aan ons ontslape dierbares wat 
ons vooruitgegaan het en nou rus van 
hulle arbeid. Ons mis hulle, maar treur 
nie oor hulle soos die ander wat geen 
hoop het nie. Ons dank God vir wat 
hulle deur sy genade beteken het. 





BEKKER: Johannes H. $.—Nooit sal ek 
die nag van 2 Mei 1973 vergeet toe my 
dierbare eggenoot in stilte van my 
weggeneem is na sy ewige rus. Sy ly- 
ding was swaar, hy het dit met geduld 
gedra. Ek dank die Heer vir die vrug- 
bare diens wat hy vir 44 jaar getrou 
as ouderling gedien het. Hy was nooit 
te moeg om vir sy Heer te werk nie, 
ons gun hom die soete rus. Sy plek is 
leeg, sy stem is stil, ons swyg o Heer, 
dit was U wil. 

— Die bedroefde eggenote Kotie, 
kinders en kleinkinders, Joubertstraat 
17, Brenthurst, Brakpan. 


KIES: Frans Jacobus Reinhoud — 
Ons dink terug aan 3 jaar gelede toe 
hy so skielik van ons weggeneem is. 
Stil het hy ons verlaat, sonder om 'n 
boodskap na te laat. Die wond bly diep 
en seer, maar God is liefde, Hy regeer. 
As ons sy graf sien 1ê, is dit asof hy 
sê: Vee af jul trane en moenie ween, 
hy was maar net aan julle geleen. 

— Verlangende eggenote Johanna 
en kinders, J. S. S. Kies, Klipfontein, 
Klerksdorp. 


] Blaai om 

Hervormde Kerk in Nederland. Dit is 
Skriftuurlik verantwoord en spreek 
die taal van die geloof. Dit is verbly- 
dend, dat by die stroom van linkse 
literatuur, ook op godsdienstig gebied, 
hier Christosentriese dagboekstukkies 
aangebied word. By ons kerklede, wat 
Goddank nog vra na Bybelse prediking 
en dit ook van ons Hervormde kansels 
ontvang, word hierdie dagboek van 
harte aanbeveel. 
Dit is keurig uitgegee op goeie pa- 
pier en duidelike druk. 
— Joh. Dreyer. 


Met volle zegen, preekbundel deur 
ds. H. G. Abma, en tien ander Neder- 
landse predikante. Uitgegee deur Buy- 
ten en Schipperheyn, Amsterdam. In 
Suid Afrika verkrygbaar by Pro Rege- 
pers, Potchefstroom. Prys R3,25. 

Die linkse swaai in die teologie in 
Nederland en in groot dele van die 
Westerse wêreld maak hierdie preek- 
bundel, opgestel deur predikante uit 
die regtervleuel van die Nederlandse 
Hervormde Kerk, des te meer welkom. 

Dit is Bybelse prediking, trou aan 
die beiydenis van die kerk. 

By elke preek is ook die opgawe 
van die liturgie gegee. Omdat by ons 
in die Hervormde Kerk Skriftuurlike 
prediking nog steeds gewaardeer word, 
daarom sal hierdie preekbundel deur 
leraars en ander kerklike ampsdraers 
met vrug gebruik kan word. Die be- 
doeling van die publikasie is om liefde 
te wek en te herinner aan die sending- 
opdrag tot kerstening van die wêreld. 


— Joh. Dreyer. 


Uit Juffrou se Dagboek deur Sita. 
Uitgegee deur Perskor, Johannesburg. 
Sita kan gelukgewens word met 
haar soveelste pennevrug. Dit is `ʼn 
pittige verhaal vol humor, in die vorm 
van 'n dagboek. Met haar skerp op- 
merkingsgawe laat sy die leser iets 
sien van die toestande in die platte- 
landse lewe van dié tyd. En sy doen 
dit op `n onderhoudende wyse, in 'n 
mooi taal, met goeie Afrikaans, be- 
halwe die een anglisistiese bok: die 
oog vang. Dit is mos vertaalde Engels. 
Ons beveel dit sterk by ons lesers aan. 
— EH.D. 


1. Vlermuise, D Pye HAUM. 
R1,50. 2. Olifante en Mammoete, G. 
Vevers, HAU.M., R1,50. 

Die tweede en derde boek in die 
reeks junior natuurwetenskapboeke is 
in groot formaat, ryklik en kleurvol 
(en wetenskaplik korrek) geillustreer 
en gee al die interessanthede van die 

dieresoorte wat enige kind van st. 3 
tot st. 6 sal interesseer en boei. Die 
ouer lede van die gesin sal dit net 
So geniet. Die ideale geskenk. 


— EHD. 





JOU DOGTER! GAAN 
SY TROU 

ons ,In Memoriams” en ons ,,Doods- 
berigte” geplaas, sodat ook die familie 
en vriende wat ver woon kennis daar- 
van kan dra en saam met die bedroef- 
des kan meevoel. Waarom dan nie 
ook die vreugdevolle berigte van ver- 
lowing, huwelik of van die geboorte 
van 'n kind nie? Hierdie groot vreug- 
de moet tog ook deur familie en 
vriende gedeel word. `n Huwelik word 
nou wel met troukaartjies aangekon- 
dig, maar eintlik alleen gestuur aan 
dié wat na die bruilof genooi word. 


Ons nooi ons leserspubliek uit om 
voortaan van ons kerkblad, Die Her- 
vormer, op hierdie gebied beter ge- 
bruik te maak. Die advertensiegeriewe 
hiervoor is in elke uitgawe van ons 
blad te vinde, in ons jongste uitgawe 
op bladsy 31. Daar word ook gemeld 
aan wie en wanneer so 'n advertensie 
gestuur moet word. In elk geval nie 
aan die redakteur nie. 


Kom, wie var ons jongmense wat 
verloof raak, gaan die voorbokke wees 
en eerste hulle verlowingsadvertensie 
stuur? 

En wie gaan eerste hulle huweliks- 
aankondiging stuur? 

En watter ouerpaar gaan die ge- 
boorte van hulle nuweling eerste aan- 
kondig? 





Daar is `n goeie toekoms weggelê 
vir die Christendom in Afrika. Die 
groeiende invloed daarvan word merk- 
baar. Selfs wat getalle betref is daar 
'n verskuiwing van die swaartepunt 
van die Christendom na Afrika te 
sien. Van die ongeveer 376 miljoen 
inwoners in Afrika is omstreeks 149 
miljoen dit is 40% Christene terwyl 
41% hulleself Mohammedane noem. 
Waar die bevolking met 24% groei, 
daar is die groei van die Christelike 
gemeenskappe 5 tot 6%. 


— Kanunnik Carr volgens die Week- 
bulletin van die Nederlandse Her- 
vormde Kerk. 

BOTHA: Kotie: 26 November 1971 bly 
'n onvergeetlike dag. Daar is twee jaar 
van eensame verlange verby maar ons 
dank die Heer vir die jare wat ons 
saam kon wees. Hy rus sag. 


—  Verlangende eggenote, vader, 
moeder, suster, J. H. Botha, Polwinhof 
Woonstel 205, Pretoria. 


KOEKEMOER: Anna en Pierre — Tn 
liefdevolle herinnering aan ons dier- 
bare mammie en pappie van ons weg- 
geneem op 15 November 1966 en 80 
Mei 1973. Die Here het gegee. Die 
Here het geneem. Ons roep tot weer- 
sien. 


— Hulle verlangende dogter, Marga- 
ret, skoonseun Piet en oupa se liefling 
kleindogter Carin. Posbus 590, Johan- 
nesburg. 


KOEKEMOER: Anna en Pierre — In 
liefdevolle herinnering aan my dier- 
bare mammie en pappie. Hulle son 
het ondergegaan op 15 November 1966 
en 30 Mei 1973. Daar by die engele 
vlekkeloos vry wag hulle vir ons wat 
hier nog stry. Ons roep tot weersiens. 


— Hulle verlangende dogter Hettie, 
Posbus 590, Johannesburg. 


PRINSLOO: Philippus Roedolf en Ca- 
tharina Magrieta — In die vroeë more 
van 1 Augustus 1973 is skielik van ons 
weggeneem, ons liewe vader Philippus, 
Roedolf Prinsloo, in die hoë ouderdom 
van 93 jaa1. Ons vader was jare kerk- 
raadslid van Bronkhorstspruit Neder- 
duitsch Hervormde gemeente en later 
weer van Rust-der-Winter gemeente. 
Dan dink ons ook terug aan ons moe- 
der Catharina Magrieta wat op 
9 Oktober ons 30 jaar vooruitgegaan 
het. Hulle laat 5 kinders, 42 kleinkin- 
ders en 76 agterkleinkinders na. Ons 
liewe ouers, rus sag. 


— Die treurende kinders. 





Wat is die smeekgebed werd 
Van `n sondige mensekind? 

Dag vir dag dwarrel duisende gebede 
Soos kafstoppels weg in die wind. 


Wat is die smeekgebed werd 
Of die traan van `n oomblik se Kind? 


Net maar dit: dat die Vader daar verre, 
Die God van heelalle van sterre, 


Die Vader wat roep tot die lewe 
Die Vader wat roep tot die dood, 


Die God van die hemele verhewe, 
Sy kindertjies hou in Sy skoot. 


— Langenhoven. 





Kom praat eers met Volkskas voordat u `n 
motor, bakkie, ander voertuie of landbou- 
implemente aanskaf. 

Ons rentekoerse is hoogs mededingend en 
met kontant in die sak kry u afslag. 

Koop vir kontant en betaal ons terug op 
maklike terme. U bespaar, want u kry afslag vir 
kontant. 


VOLKSKAS BEPERK 


(Geregistreerde Handelsbank) 

